ТӘРБИЯШЫЛАРДЫӉ БЕРГЕН ТӘЛИМ-ТӘРБИЯСЫ ѲЗ НӘТИЙЖЕСИН БЕРДИ – Қарақалпақстан Республикасы Мектепке шекемги билимлендириў министрлиги\nНѳкис қаласы мектепке шекемги билимлендириў бѳлимине қараслы 53-санлы мектепке шекемги билимлендириў шѳлкеминде «Закаўатлы балажан» интеллектуал ойынында тәрбияланыўшылар «Айқулақ», «Жулдызша», «Қарлығаш» ҳәм «Билимданлар» топарларына бѳлинип ѳз билимлерин сынақтан ѳткерди.\nШѳлкемлестириўшилер тәрепинен берилген сораўларға шаққанлық, зийреклик ҳәм дурыс жуўап берип, келген мийманларды таӊ қалдырды.\nОйын жуўмағында «Қарлығаш» топары 1-орынды, «Айқулақ» топары 2-орынды қалған топарлар 3-орынды ийеледи.\nЖеӊимпаз топарлар шѳлкемлестириўшилер тәрепинен мүнәсип баҳаланды.\nҚарақалпақстан Республикасы Мектепке шекемги билимлендириў министри Ж.Уснатдинова жеке ѳзи ойын қатнасыўшылары менен сәўбетлести. «Әзиз балажанлар сизлер ҳәзир тәрбияшыларыӊыздыӊ берген тәлим-тәрбиясын усы «Закаўатлы балажан» интеллектуал ойыны арқалы нәтийжесин кѳрсетип бердиӊиз. Сизлер арқалы тәрбияшылардыӊ билимлери сынақтан ѳткерилди. Бул ойында зийреклик, шаққанлық ҳәм тапқырлық пенен қатнасып атырғаныӊыз мени қатты қуўандырды. Бул «Закаўат» интеллектуал ойын тек ғана жаслар ушын емес, бәлким мектепке шекемги жастағы балалардыӊ да ойыны екенин дәлийлеп бердиӊиз. Келешекте ҳәр тәреплеме жетик бәркамал әўлад болып ѳсип-ѳниўиӊизге исенемен»-деп айтып ѳтти.\nБул интеллектуал ойыныӊ мектепке шекемги билимлендириў шѳлкемлериниӊ тәрбияланыўшылары арасында ѳткериў ҳәм де Республика басқышында район-қалалық мектепке шекемги билимлендириў шѳлкемлериниӊ сайланды топарлары арасында ѳткериў режеси белгиленип алынды.


Путин “ИШИД”га қарши курашда саъй-ҳаракатларни бирлаштиришга ундади\n22:39 / 28.09.2015\nРоссия президенти Владимир Путин БМТ Бош ассамблеясининг 70-сессиясидаги нутқида “ИШИД” террорчилик гуруҳи “экспансиясини кенгайтирмоқда ҳамда ислом дунёсида ва нафақат у ерда ҳукмронлик қилишга интилмоқда”, деб айтди.\nПутиннинг айтишича, “Яқин Шарқдаги сиёсий ва ижтимоий муаммолар анчадан бериб етилиб келган ва одамлар ўзгаришларни исташган. Бироқ тажоввузкорона ташқи аралашув турмуш тарзининг барбод бўлишига олиб келди”. Путин “ИШИД” сафида “АҚШнинг тажоввузи оқибатида кўчаларда пайдо бўлган” собиқ ироқ ҳарбийлари жанг қилаётганини таъкидлаб ўтди.\n“ИШИД” бўш жойда пайдо бўлгани йўқ”, деб айтди Путин.\nПутин “гиёҳванд моддалар, нефть ва қурол-аслаҳа сотиш каби террорчиларни молиялаштириш каналларига кўз юмиб бўлмаслигини” таъкидлаб ўтди.\n“Қадрли жаноблар, сиз жуда шафқатсиз одамлар, бироқ аҳмоқ ва содда бўлмаган одамлар билан иш кўрмоқдасиз. Улар сиздан фаҳмсизроқ эмаслар ва ким кимдан ўз мақсадларида фойдаланаётгани ҳали номаълум”, деб айтди Путин.\nПутин “ИШИД”га қарши курашда саъй-ҳаракатларни бирлаштиришга ундади.


РАҚАМЛИ ИҚТИСОДИЁТ ҲАҚИДА НИМАЛАРНИ БИЛИШ КЕРАК? — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/РАҚАМЛИ ИҚТИСОДИЁТ ҲАҚИДА НИМАЛАРНИ БИЛИШ КЕРАК?\n0 1 188 2 minutes read\nКуни кеча Президент Шавкат Мирзиёевнинг Олий Мажлис Сенати ва Қонунчилик палатасига қилган Мурожаатномасида “2020 йил – Илм- маърифат ва рақамли иқтисодиёт йили” деб эълон қилинди. Шундан кейин фуқароларда “рақамли иқтисодиёт” атамаси ҳақида кўплаб саволлар туғила бошлади. Қуйида уларнинг энг муҳимларига аниқлик киритамиз.


Ўзбекистонлик 11 нафар одам Қирғизистонда қўлга олинди\n19 январ 2021, Тошкент вақти: 11:22\nЧегарадаги огоҳлантирувчи ёзув.\nЎзбекистон-Қирғизистон чегарасининг Жалолобод вилояти Олабуқа туманидан ўтувчи қисмидаги яйловга чорва молларини ўтлатиш учун олиб келган 11 нафар ўзбекистонлик 8 июлда қўлга олинди.\nҚирғизистон Чегара хизматининг билдиришича, ўзбекистонликлар Бетегелик яйловига чодир тикаётган пайтда ушланган.\nСўроқ пайтида улар Қирғизистон ҳудудидга ўтиб қолганларини билмаганларини айтишган.\nҚўлга олинган 11 нафар одам 800 бош қўй ва эчки ҳамда юз бош қорамол билан биргаликда Ўзбекистон чегарачиларига топширилди.


ЎзА - Бир кун олдин отилиб, эртаси куни суд қилинган инсон қисмати\n30.08.2019 Чоп этиш версияси\nБир кун олдин отилиб, эртаси куни суд қилинган инсон қисмати\n31 август – Қатағон қурбонларини ёд этиш куни\nНазир Шоликоров 1881 йил Хива шаҳрининг Ур маҳалласида бой савдогар Қурбонниёз Шоликоров хонадонида дунёга келган. У аввал эски мактаб ва мадрасаларда ўқиб таълим олди. Сўнг ота касби савдо ишлари билан Москва, Санк-Петербург шаҳарларига қатнаб, рус тилини ўрганди.\nНазир Шоликоров дунё кезиб, Европа маданияти, илм-фани ютуқлари билан жуда эрта танишган. У ҳамон ўрта аср руҳидаги ишлаб чиқариш ва бошқарув ҳукмронлик қилаётган Хива хонлигида ислоҳотлар ўтказиш тарафдори эди. Шу мақсадда у 1904 йили ташкил этилган “Жамияти хайрия” уюшмасига биринчилардан бўлиб аъзо бўлди. Ташкилотнинг асосий мақсади ўлкада жадид мактабларини очиш ва маърифатпарварлик ғояларини кенг тарқатишдан иборат эди.\n1914 йил августда “Ёш хиваликлар” партиясининг шаклланишида Назир Шоликоров Полвонниёз ҳожи Юсупов, Бобониёз Жуманиёзов, Ҳусайнбек Матмуродов, Бобоохун Салимов каби инсонлар билан бир сафда бўлди. Айниқса, 1917 йил 6 апрель куни юз берган воқеаларда Кўҳна арк майдонида йиғилган аҳоли ўртасида Исфандиёрхон томонидан тасдиқланган Манифестни ўқиб эшиттиришда ва “Идораи машрутия”нинг тузилишида катта роль ўйнади. Назир Шоликоров табиатан адолатпарвар ва ўта жасур инсон бўлгани учун Исфандиёрхон ва Жунаидхонлар томонидан ҳам кейин совет маъмурлари томонидан ҳам кўп бор таъқибга олинган.\n1917 йил 23 май куни Исфандиёрхон ва унинг тарафдорлари томонидан “Идораи машрутия” тарқатилиб, унинг аъзолари қамоққа олинади. Кейинчалик Назир Шоликоров ҳам бошқа “Ёш хиваликлар” партияси вакиллари қаторида “динсизликда” айбланиб қози судига топширилади. Шундан сўнг у хонлик ҳудудини тарк этиб Тошкентга чиқиб кетишга мажбур бўлади. Бироқ, бир зум бўлсин курашдан тўхтамади.\n1920 йил 27-30 апрель кунлари ўтказилган Бутун Хоразм халқ вакилларининг 1-қурултойида Хива хонлиги тугатилиб, воҳада совет республикаси эълон қилинди. Назир Шоликоров мазкур ҳукуматда дастлаб Хорижия нозири, сўнг Ички ишлар нозири лавозимларига тайинланди. Шунингдек, Хоразм Халқ Шўролар Жумҳурияти Адлия нозирлиги қошида тузилган милиция бошқармаси бошлиғи ва Хива шаҳар мудофаа бўлими бошлиғи лавозимларида фаолият юритиб келди. Бироқ кейинги йилларда “Ёш хиваликлар” партияси аъзоси, савдогар буржуа қатлам вакили сифатида совет идоралари томонидан яна таъқибга олина бошлади.\n1930 йилга келиб Назир Шоликоров оғир аҳволга тушиб қолади. 1931 йил 20 мартда ЎзССР ХКС раиси Файзулла Хўжаев қабулида бўлиб, ўзига 150 сўм миқдорида нафақа белгиланишига эришади. Бироқ шундан кейин ҳам таъқибдан қутила олмади. 1933 йилда яна қамоққа олиниб, 5 ой давомида қамоқда бўлади.\n1937 йил 25 август куни Назир Шоликоровни қамоққа олиш учун қайта қарор қилинади. Унда 1921 йилдан “Миллий иттиҳод” аксилинқилобий ташкилоти аъзоси Файзулла Хўжаев, Давлат Ризаев каби “халқ душманлари”нинг “думи”, Англия агенти, деб айбланади. Шу куни уни қамоққа олиш учун ордер ҳам берилади.\nАслида Н.Шоликоров 1937 йил 16 август куни Хоразм округ ИИХК бўлими бошлиғи Калмиковнинг қарори асосида қамоққа олинган. Унинг Хива шаҳри уйида тинтув ўтказилиб, уйдан паспорти ва бошқа 100 варақдан ортиқ хат, ёзишмалари, ҳужжатлари, 75 та турли суратлар олиб кетилади.\n1937 йил 25 август куни тўлдирилган анкетасида унинг оиласи турмуш ўртоғи Бибижон (42 ёш) фарзандлари қизи Азизахон (18 ёш), Ҳожархон (9 ёш), Сорахон (6 ёш), ўғли Файзулла (4 ёш) ҳамда кенжа қизи Марямхон (4 ойлик)лардан иборат деб кўрсатилган.\n1937 йил 15 ноябрь кунги сўроқ баённомасида у “Миллий иттиҳод” аъзолари сифатида Бекжон Раҳмон, Абдулла Заргар Ҳусайнов, Муҳаммаджон Абдалов, Жуманиёз Бобониёзов, Бекжон Назаров, Полёз Юсупов, Бобожон Отажонов, Давлат Ризаев, Воис Раҳимов каби кўплаб инсонларнинг номлари келтирилади.\n1937 йил 14 декабрь куни сўроқда терговчининг Троцкий ва Зиновьевларнинг китобларини нега уйда сақлагансиз деган саволига “уйимда бунақа китоблар йўқ эди. Қаердан келганини ҳам билмайман. Ўзи Троцкийни расмидан танишим мумкин, лекин Зиновьевнинг ким эканини ҳам билмайман” дейди.\nНазир Шоликоров 1937 йил 1 декабрь куни Мадамин Ишжонов, 1937 йил 19 декабрь куни Худойберган Девонов, 1938 йил 3 октябрь куни Воис Раҳимийлар билан юзлаштирилган. 1938 йил 1 октябрь куни терговчи Назир Шоликоровни сўроққа чақириб, унинг 1-корпус 1-камерада маҳбусларга “мен судда барча кўрсатмаларимдан воз кечаман” деган ёки демаганини сўрайди. У судда ўзининг аввал айтган сўзларининг ҳаммасини, албатта, тан олишини ваъда беради.\nНазир Шоликоров айблов баённомасида ЎзССР ЖКнинг 57-моддаси 1-қисми, 58-, 64-, 67-моддалари билан айбланди. Унинг иши 1938 йил 5 октябрь куни соат 10:10 дан 10:25 гача давом этди. Суд баённомасида ёзилишича, у ўзига қўйилган барча айбларини тан олган ва сўзининг сўнгида ўзининг жонини асраб қолишларини сўраган эмиш...\nВаҳоланки, Назир Шоликоров 4 октябрь тунида отиб ташланган эди...\n1958 йил 8 март куни Султон Раҳмонов Н.Шоликоровнинг турмуш ўртоғи Бибижон Машарипова номидан ЎзССР ИИВ Урганч шаҳар бошлиғи номига ариза билан мурожаат этади. Шундан сўнг Н.Шоликоровнинг иши қайта кўрилиб, 1958 йил 4 декабрь куни СССР Олий суди ҳарб коллегияси томонидан оқланади...\nСобир Овулович Шоликоров биз билан суҳбатда: “Бобомиз Хиванинг катта савдогарларидан Саидниёз Шоликорбой ҳақидаги ҳикоялар ҳамон тиллардан тилларга ўтиб келади. Айтишларича Саидниёз Шоликорбой ўз даврида ҳалоллиги билан ном қозонган экан. Бир гал Россиядан келтирган бир тўп оқ сақичининг ичидан катта миқдорда олтин чиқади. Ҳамкорларига хат ёзиб вазиятни маълум қилса, улар биз сизга олтин эмас сақич юборганмиз. Ичидан нима чиққан бўлса ҳам у сизники деган мазмунда жавоб олади. Ҳалоллигига шубҳада бўлган молни нима қилишни билмай қозига мурожаат қилади. Масала Оллоҳқулихоннинг саройигача чиқади ва хоннинг маслаҳати билан бу пулга масжид қурадиган бўлади. Масжид қуриш ишлари қизғин кетаётганида бир куни хоннинг шу томонга йўли тушиб қолади ва Саидниёз бойга “Ҳорманг, мадраса ҳам якунланай деб қолдими” дейди. Саидниёзбой тушунадики хон ҳазрат мадраса қурилишига ҳам рози экан. Шундан сўнг масжид ёнидаги ерларни кенгайтириб мадраса қурилишини ҳам бошлаб юборади. Бу пайтда қозоқ даштларидан йилда бир маротаба кўп сонли чорваларни Хива бозорига келтириб сотадиган қозоқ ошнаси барча савдодан тушган пуллари бўлган ҳамёнини қаердадир қолдириб кетган экан. Кейинги йил келганида эса ҳамёнини Саидниёзбойнинг меҳмонхонасидан қандай қолдирган бўлса шундай ҳолда топади. Дўсти мен бу пуллардан аллақачон умид узгандим. Қариндошларим ўз чорваларидан менга ҳадя қилишиб, чорвамни ҳам тиклаб олдим. Энди шу пулни сенинг мадраса қурилишингга сарфласам дейди. Шу тарзда Аллоҳнинг ҳикмати билан Хиванинг ўзига хос иморатларидан бўлган Саидниёз Шоликорбой масжид мадрасаси дунёга келган экан.\nЭнг қизиғи шу масжидда совет замонида ҳам ҳозиргача ҳам жума намози ўқилади. Саидниёз Шоликорбойнинг ўғли Қурбонниёз Шоликорбой ҳам Хиванинг ўзига яраша обрўли савдогарларидан бўлган. Қурбонниёз Шоликорбойнинг икки ўғли бўлиб каттаси Назир Шоликоров, иккинчи ўғли Отаниёз Шоликоров бўлган. Мен Отаниёз Шоликоровнинг набираси Овул Шоликоровнинг ўғлиман. Отам кўп йиллар она тили ва адабиёти муаллими бўлиб элга хизмати сингган устоз мураббийлардан эди. У киши Назир Шоликоровнинг оқланишида ва номларининг абадийлаштирилишида катта ишларни амалга оширган. Биз Назир бувамнинг кенжа қизлари Марям аммамиз билан доимий қариндошлик алоқасида бўлганмиз. У киши Тўрткўлда яшар эди, 2004 йил вафот этган...”.\nҚатағон қурбонлари хотираси давлат музейи\nкатта илмий ходими


Фракджоин капсулалар | Quramax\nПрепаратнинг савдо номи: Фракджоин\nТаъсир этувчи модда (ХПН): Циссус квадрангуларис\nфаол модда: Циссус квадрангуларис – 500 мг;\nёрдамчи моддалар: мавжуд эмас.\nТаърифи: жигарранг рангли экстракт кукуни билан тўлдирилган яшил рангли капсулалар.\nФармакотерапевтик гуруҳи: мушак ва суяк касалликларини даволаш учун қўлланадиган восита.\nАТХ коди: М05ВХ\nФракджоин капсулалари таркибида Циссус квадрангуларис сақлайди, у шунингдек “шикастабанд” (“костоправ”) номи билан маълум. Циссус квадрангуларис фотокимёвий таҳлил қилиш таркибида фитостеринлар, аскорбин кислотаси, керотин ва кальцийнинг миқдори юқорилигини кўрсатди. Циссус квадрангуларис суякларнинг эстроген рецепторларига таъсир қилади. Шунингдек у моддалар алмашинувини рағбатлантиради ва суякларни битишида остеобластлар ҳисобига минерал кальций, олтингугурт ва стронцийни сўрилишини оширади.\nЦиссус квадрангуларис синган суякларни битишига ўзига хос таъсир қилувчи фитостеринлар ва витаминларни сақлайди. Циссус квадрангуларисинг асосий элементлари суяк қадоғини битиши ва тез минерализацияда иштирок этувчи барча бириктирувчи тўқималар регенерациясига таъсир қилиши орқали синган суякларни битиш тезлигига сезиларли таъсир кўрсатади.\nЦиссус квадрангуларис фибробластлар ва коллаген ҳосил бўлиши фазасини тезлаштиради. Синган суякларни битишида бундай тезлашиш барча мезенхимал ҳужайралар, ҳусусан фибробластлар, хондробластлар ва остеобластларни қўзғалиши ҳисобига амалга ошади. Бу жараён организмнинг бошқа ҳужайра реакцияларига нисбатан остеобластлар пролиферациясига катта таъсир кўрсатади.\nЦиссус квадрангуларис синган суякнинг кимёвий таркибини, хусусан мукополисахаридлар, коллаген, кальций ва бошқаларнинг миқдорини, шунингдек унинг функционал самарадорлигини тиклайди. Суяк сингандан сўнг унинг зичлигини ошишига ёрдам беради.\nЦиссус квадрангуларис оғриқ қолдирувчи ва яллиғланишга қарши таъсир кўрсатади. Бу оғриқ, шишни камайишига ёрдам беради. Циссус квадрангуларис оддий синишларни битиши жараёнида, шунингдек мураккаб синишлар билан боғлиқ бўлган бузилишларни даволашда қатнашади. Бу таъсири арахидон кислотасини яллиғланиш простагландинларига айланишига тўсқинлик қилиши билан боғлиқ.\nЦиссус квадрангуларис таркибида диосмин ва гесперидин каби таъсир қиладиган флаваноидлар сақланлиги туфайли, вена қон томирларининг тонусини оширувчи таъсирга эга. Бу биофлавоноидлар флеботоник фаоллик намоён қилади, шунингдек ангиопротектор ва яллиғланишнинг биокимёвий медиаторларини ҳосил бўлишига антагонистик таъсир қилади. Бундан ташқари, Циссус квадрангуларис айниқса асоратланган яллиғланган геморройда ёрдам берадиган оғриқ қолдирувчи самарага эга. У шунингдек қонда қанднинг миқдорини пасайтиради.\nФракджоин қуйидагиларда қўллаш қўрсатилган:\n• суяк синишларини битиши ва ўсишини яхшиланиши;\n• мушак вазнини ошириш;\n• геморрой ва унинг ўлчамини кичрайтириш учун қўлланади.\nИчга қабул қилинади. Бир капсуладан кунига 1-2 ёки шифокорнинг кўрсатмаси бўйича буюрилади.\nБош оғриғи, метеоризм, оғизни қуриши, диарея ва уйқусизлик пайдо бўлиши мумкин. Ножўя самараларнинг симптомлари, агар улар бўлса, препаратни қўллаш бекор қилингандан сўнг йўқолиши керак. Агар симптомлар сақланиб турса, шифокорга мурожаат қилинг.\nПрепаратнинг компонентларига юқори сезувчанлиги бўлган пациентларга Фракджоин капсулаларни қўллаш мумкин эмас.\nЦиссус квадрангуларис глимепирид, глибурид, инсулин ва пиоглитазон каби диабетга қарши препаратлар билан бирга қўлланганида синергик самара кўрсатиши мумкин, чунки улар қонда қанднинг даражасини пасайишига олиб келади. Бундай ҳолатларда қондаги қанд миқдорини назорат қилиш керак.\nЦиссус квадрангуларис қонда қанднинг миқдорини пасайтириши мумкин ва шу сабабли жарроҳлик аралашувини ўтказиш вақтида ва кейин қондаги қанднинг миқдорини назорат қилиш керак. Циссус квадрангуларис ишлатилиши режалаштирилган операциядан камида 2 ҳафта аввал тўхтатилиши керак. Қандли диабет билан хасталанган беморларда Циссус квадрангуларис ва қанднинг миқдорини пасайтирувчи препаратлар бир вақтда қўлланганида қонида қанднинг даражаси синчиклаб назорат қилиниши керак.\nҲомиладор ва эмизикли аёллар препаратни қўллашдан олдин шифокорга мурожаат қилишлари керак.\nПрепаратнинг дозасини ошириб юборилиши юзасидан хабарлар тушмаган. Дозаси ошириб юборилганида симптоматик даволаш ва умумий самарани бир маромда тутуб турувчи чораларини ўтказиш тавсия этилади.\n10 капсуладан блистерга жойланган, 3 шундай блистер қўллаш бўйича йўриқномаси билан бирга картон қутига жойланган.\nҚоронғи, қуруқ ва ёруғликдан ҳимояланган жойда, +25оС дан юқори бўлмаган ҳароратда сақлансин.\n“Марион Биотек Пвт. Лтд.”


Жануби-шарқий Осиёда, Ҳиндихитой яриморолининг марказий қисми ва Малакка яриморолининг шимолида жойлашган Таиланд қироллиги Қуролли Кучлари тарихига назар ташлайдиган бўлсак, 1930 – 1940 йилларда мамлакат армияси асосан ҳужумкорлик тактикаси асосида шакллантирилган. Турли даврларда Таиланд – Франция, Япония, Вьетнам, Лаос ва Камбожага қарши уруш олиб борган. 1970 – 1980 йилларга келиб АҚШ ёрдамида армияни қайта қуроллантириш дастури, 1990 йилнинг ўрталаридан эса тўлиқ ислоҳ қилиш ва қайта таъминлаш дастури амалга оширилган. Қурол-яроғлар етказиб бериш, қурол ва ўқ-дори ишлаб чиқарувчи корхоналарни зарур ускуналар билан жиҳозлаш ва мутахассислар тайёрлашда АҚШ асосий роль ўйнаган. Шу сабабли ҳам қироллик узоқ вақт мобайнида АҚШнинг мазкур минтақадаги асосий иттифоқчиси бўлиб келган.\nҲозирги даврда ҳам мамлакат ташқи сиёсати асосини АҚШ билан узвий алоқалар ташкил этади, бироқ сўнгги йилларда Таиланд бошқа давлатлар, шу жумладан Австралия, Канада, Хитой, КХДР, Испания, Швеция, Германия, Чехия, Покистон, Сингапур ва Россиядан қурол ҳамда ҳарбий техника харид қилишни бошлаган. Мамлакатнинг ҳарбий харажатлари миқдори 1,775 млрд долларни, яъни миллий бюджетнинг 1,8 фоизини ташкил этади.\nТаиланд Қуролли Кучлари Қуруқликдаги қўшинлар (190 минг киши), Ҳарбий денгиз кучлари (40 минг киши, шу жумладан, 20 минг нафар денгиз пиёдалари), Ҳарбий ҳаво кучлари (43 минг киши) ва ҳарбийлаштирилган қўшилмалардан (деярли 160 минг киши) ташкил топган. Армияни бутлаш шартнома асосида (65 %) ва чақирув бўйича амалга оширилади. Хизмат муддати Қуруқликдаги қўшинлар сафида 2 йил ва Ҳарбий денгиз кучларида 3 йилни ташкил этади. Чақирув бир йилда бир марта ўтказилади ва бор-йўғи 11 кун давом этади.\nБу турдаги қўшинлар 4 та минтақавий армиядан ташкил топган бўлиб, уларни бошқарувчи штаб пойтахт Бангкок шаҳрида жойлашган. 1-армия мамлакат пойтахти, ғарбий ва марказий вилоятлар, 2-армия – шимоли-шарқий, 3-армия – шимолий ва 4-армия жанубий ҳудудларга масъул ҳисобланади. Қуруқликдаги қўшинлар 7 та пиёдалар дивизиясидан ташкил топган бўлиб, улар таркибига 5 та танк батальони, танк ва зирҳли кавалерия дивизияси, 8 та алоҳида пиёдалар батальони, разведка ротаси, дала артиллерияси дивизияси, ҳаво ҳужумидан мудофаа дивизияси ҳамда 19 та муҳандислик батальони киради. Шунингдек, Қуруқликдаги қўшинлар махсус операциялар қўмондонлигига бўйсунувчи 2 та махсус кучлар дивизияси ва тезкор ҳаракатланувчи кучлар, 3 та авиамобиль ротадан ташкил топган ҳаво кавалерияси полки ҳамда енгил вертолётлар ва самолётлар бўлинмасига эга.\nҚуруқликдаги қўшинлар ихтиёрида 770 та турли танк, 950 дан ортиқ турли русумдаги зирҳли транспортёр ва пиёдалар жанговар машинаси, 560 та шатакка олинувчи ва 20 та ўзиюрар артиллерия тўпи (155, 130 ва 105 мм.ли), 520 га яқин танкка қарши восита, 320 дан зиёд ҳаво ҳужумидан мудофаа тўпи, шунингдек, зенит ракеталари, учувчисиз учиш аппаратлари бор. Армия авиацияси 90 та енгил самолёт ва 170 га яқин вертолёт билан таъминланган.\nБу турдаги қўшинлар 150 дан ортиқ жанговар ва ёрдамчи самолёт, 100 дан зиёд вертолёт ва аэродромларни қўриқлашга мўлжалланган 4 та батальонга эга. Швецияда ишлаб чиқарилган JAS-39 русумли қирувчи самолётлар (11 та) қўшин тасарруфидаги энг замонавий жанговар техника ҳисобланади. Шунингдек, таркибда 50 та нисбатан янги F-16 ҳамда анча эскириб қолган F-5 (34 та) қирувчи самолётлар, турли типдаги штурмчи, разведка ва радиоэлектрон кураш, ўқув ва транспорт самолётлари бор. Кўп вазифаларни бажаришга мўлжалланган ва транспорт вертолётлари таркибида АҚШда ишлаб чиқарилган Белл-412, UH-1H, S-92 ва Европа мутахассислари томонидан яратилган НМ225 русумли вертолётлар бор. Ҳарбий ҳаво кучларига қарашли авиабазаларни ҳимоя қилувчи ҳаво ҳужумидан мудофаа кучлари KS-1CM (Хитой) типидаги 1 та зенит-ракета комплекси батареяси, 4 та ADATS русумли зенит-ракета комплекси ва 30 та 20 мм.ли зенит қурилмаси (АҚШ), Германия ва Хитойда ишлаб чиқарилган «Маузер», Mk 30 (8 та) ва Type 74 (52 та) русумли зенит тўплари билан таъминланган. Таиланд Ҳарбий ҳаво кучлари умумий сони 100 кишидан иборат бўлган махсус жанговар операциялар эскадрильясига эга бўлиб, унинг таркибига «коммандос» ротаси ҳам киради.\nБу турдаги қўшинлар таркибига флот, денгиз авиацияси, денгиз пиёдалари ва соҳилни қўриқлаш кучлари киради. Таиланд Осиё-Тинч океани иқтисодий ҳамкорлиги (АСЕАН) мамлакатлари орасида ўз ҳарбий флоти таркибида авианосецга эга бўлган ягона давлат ҳисобланади. Бу Испанияда қурилган ва «Чакри Нарубет» деб номланган кема бўлиб (сув сиғими 11 400 тонна), у вертикал (тик) кўтарилувчи ҳамда қисқартирилган кўтарилиш ва қўниш масофасига эга бўлган самолётлар учун мўлжалланган. Шунингдек, Ҳарбий денгиз кучлари тасарруфида турли русумдаги 11 та фрегат, 2 та ракета ва 5 та артиллерия корвети, 21 та патруль кемаси, 20 дан зиёд соқчи катер, 100 га яқин турли типдаги енгил катер, 7 та тралчи кема бор. Десант кучлари 1 та десант транспорт-док кемаси, 2 та танк-десант кемаси ва 50 дан ортиқ десант катерига эга. Денгиз авиацияси эса 50 дан зиёд штурмчи, кемаларга қарши, разведка, транспорт ва ўқув самолётлари ҳамда 40 дан ортиқ турли типдаги вертолётга эга. Денгиз пиёдалари артиллерия полки, штурмчи ва разведка батальонларидан ташкил топган бўлиб, улар 5 та танк, 76 та зирҳли транспортёр, 54 та шатакка олинувчи тўп, танкка қарши ракета комплекслари ва кўчма зенит-ракета комплекслари (24 та) билан таъминланган.


29 сентябрь 2015, 23:02\nТаъкидланишича, мамлакатда 2015 йил кўрсаткичларига мувофиқ мавжуд корхоналарнинг салоҳияти киши бошига 157 дона тухум етказиб беришга етарли. Йилнинг биринчи ярмида 2.8 млрд дона тухум етказиб берилган бўлиб, бу ўтган йилнинг шу даврига нисбатан 11.6 фоизга кўпроқдир. 2010 йилда аҳоли ўртасида тухум истеъмол жон бошига 110-120 донани ташкил қилган бўлса, жорий йилда ушбу кўрсаткич 180-190 донага етиши мумкин. Шунга қарамай, тухум нархи тавсия қилинган 270-300 сўмдан икки баробарга ошиб, ўртача 530-600 сўмни ташкил қилмоқда.\nБу ҳолатнинг сабабини “Паррандасаноат” уюшмаси раҳбари ўринбосари Пўлат Раҳматуллаев тушунтиришга уриниб кўрди.\n“Сўнгги беш йил ичида паррандалар озуқа нархи ҳам 2.5-4 бараварга ошган, - деди у “Даракчи” газетаси билан суҳбатда. – Бу пайт ичида тухум нархи бор-йўғи 1.5 марта ошди, холос. Жорий йил бошидан бери тухумнинг таннархи 300-320 сўмга тўғри келмоқда. Бироқ айрим хўжаликлар унинг донасини 250-300 сўмдан сотишган. Бу эса хўжаликларга катта зиён келтирган. Бу ўз навбатида айрим парранда фабрикаларини инқироз ёқасига олиб келди. Озуқа нархининг ҳам ошиб кетаётгани бу ҳолатни янада кескинлаштирди. Натижада бугунги кунда тухумнинг таннархи 410-430 сўмга етиб қолди”.\n“Тез орада нархлар тушиши кутилмоқда, - сўзида давом этди амалдор. – Ҳозир парранда фабрикалари тухумни 450-500 сўмдан етказиб беришмоқда. Бу нарх уларни инқироздан сақлаб қолишда ёрдам беради, деб умид қиламиз”.\nЯнгиликлар » Ўзбекистон » Тошкентда тухум нега қимматлашди?\n21:51 15 майдан Тошкентда иссиқ ва совуқ сув нархи ошади


Лўли қиздан қарзим бор - zarnews.uz\nИш юзасидан Қорасув массивига борадиган бўлдим. Шеригим билан эрталаб 07:30 да Ибн Сино кўчасидаги стадион ёнида учрашишга келишдик.\nМен одатимга кўра, белгиланган вақтдан бир оз олдинроқ айтилган манзилга етиб бориб, автомашинамни йўл четига тўхтатдим. Орадан ҳеч қанча вақт ўтмай, ён эшик ойнаси тақиллади. Қарасам, хушбичим кийимли, соч-соқоли таралган, 50 ёшлар атрофидаги эркак. Ойнани тушириб, саломлашгач, мақсадини сўрадим:\n— Лаббай, амаки. Бирон хизмат борми?\n— Шу десанг, укам, мен Тойлоқда тураман. Шаҳардаги больницада янганг ётибди. Кўргани келгандим. Чўнтакда икки минг сўм пул қолди, – деб иккита минг сўмликни кўрсатди. - Уйга етиб олишимга 5 минг сўм етмаяпти. Бир савоб иш қил, кўчада қолмай.\nАйнан шу куни ўзим билан нақд пул олмаганимни қаранг. Хижолат бўлиб, машинанинг у-бу жойини ковлаб, аранг 5 минг сўм тўпладим. Амакидан “баракатоп”ни эшитиб, хотиржам бўлдим.\nАммо не кўз билан кўрайки, ўша амаки мендан кейин тўхтаган машина ҳайдовчиларига ҳам иккита минг сўмлигини кўрсатяпти. Учта автомашина ойнасидан пул узатилганини кўрдим. Кайфиятим бузилди. Пулимга ачинмадим, одамийлик йўқолиб бораётганига куйиндим.\nҲамшаҳарларимиз тилида ГУМ, дея аталадиган савдо мажмуаси ёнидаги автотураргоҳга келиб тўхтадим. Машинадан тушишим билан 8-9 ёшлар чамасидаги лўли қиз кичикроқ укасини қўлидан судраганча олдимга югуриб келди. Ана, яна бошланди, дедим ичимда, унинг пул тама қилишини кутиб.\n— Амаки, балонларизни қорайтириб берайми? – дея савол берди лўли қиз кутилмаганда.\nУндан буни кутмаганлигимданми ёки “садақа қилинг”, деб суйкалишни бошлаганда жеркиб беришга тайёрланганлигим сабаблими, негалигини аниқ билмайман: “Керак эмас”, деб бақириб юборибман.\nУ лом-лим, демай укасини четга тортиб, менга йўл берди.\nШахдам қадамларим секин асталашди. Ўн қадамлар чамаси юргач, қилмишимдан қаттиқ уялиб, тўхтадим. Ортга бурилиб, уларни қўлим билан ўзим тарафга чорладим.\n— Балонларни қандай қорайтирмоқчисан? – дея савол берган бўлдим, қилган қўполлигим учун узр сўрашни ор билиб.\n— Артиб чиқаман, яп-янгидек бўлади, амаки.\n— Менда кутиб ўтиришга вақт йўқ. Сен балонларни артиб тур, дўконга кириб бир нарса оламанда, тез чиқаман.\n— Йўқ, уйга кетишимиз керак, кеч бўлди. Сиз пулини бериб қўйинг. Атиги 3 минг сўм бўлади. Мен ишимни қилиб кетавераман.\nБу гапдан кейин менда яна ўша ишончсизлик кайфияти уйғонди. Пулни олиб жуфтакни ростлайди, деган хаёлга бордим. “Унақа бўлса, келишолмадик”, деб дўконга қараб кетдим.\nДўконда савдо қизиди, анчагача қолиб кетибман. Ишим битиб, ташқарига чиқиб қарасам, машинамнинг балонлари яп-янгидек, ялтираб турибди. Лўли қизалоқ эса йўқ.\nХоҳ ишонинг, хоҳ ишонманг, уларни қидириб ГУМнинг атрофини айланиб чиқдим. Машинага ўтиргач ҳам анча вақт калитни бурай олмадим, кутдим.\nБу воқеа уч ой олдин содир бўлган эди. Ўшандан буён ҳар гал ГУМнинг олдидан ўтганимда тўхтаб, атрофга қарайман, нигоҳим насибаси менда қолиб кетган лўли қизалоқ ва унинг укасини излайди. Куни келиб, мен уларни албатта, топаман ва нодонлигим учун узр сўрайман. Токи, одамийлик ўлмасин...\nТеглар: тиланчи лўли\n“Ўғирлаган” маҳсулотимизнинг пулини бериб келдик”\nТиланчига қанча садақа бериш керак?


"Олти ёшидаёқ ўзи ёзган асарларни ижро этиб, концертлар бериб, инсониятни ҳайратга солган Амадей Моцарт ҳақида кўплаб асарлар ёзилган. Шопен, Бетховен ва Европанинг бошқа номдор композиторларининг ҳаёти олам аҳлига ипидан игнасигача маълум. Уларнинг ижоди, ҳар бир босган қадами, умрининг ҳар дақиқаси тўғрисида юзлаб китоблар бор, улуғвор ҳайкаллар ўрнатилган. Кинофильмлар яратилган... Шуларни ўйлаб нидо қиламан: эҳ, бечора Абдураҳмонбек! Қани сенинг ҳайкалинг? Нафақат китоб, балки кичик бир ҳикоя ҳам ёзилмаган сен тўғрингда, ваҳоланки инсон тафаккурининг дурдонаси бўлган Шашмақом сен яратган куйлар билан янада сарафроз бўлди..."\nУшбу парча таниқли ёзувчи Неъмат Арслон қаламига мансуб "Савти Сарвиноз" асаридан олинган.\nЧиндан ҳам, XIX асрда Шаҳрисабзда яшаб фаолият олиб борган, "Шашмақом" таркибидан ўрин олган Бузрук мақомининг наср бўлимига кирувчи Савти Сарвиноз шўъбаси асосида яратилган "Абдураҳмонбеги" ашулалар туркуми муаллифи Абдураҳмонбек ҳақида ниҳоятда кам маълумот сақланиб қолган. Ўзбекистон миллий энциклопедиясида ҳам ярим қаричгина ахборотга дуч келасиз. Ваҳоланки сарахбор, соқийнома, уфор усуллари билан ижро этиладиган мақомлар айнан шу санъаткор номи билан боғлиқ. Ҳожи Абдулазиз Расулов, Юнус Ражабий "Абдураҳмонбеги" йўлларини мукаммал ўзлаштириб, мазкур услуб йўналишида куйлар яратишган.\nХабарингиз бор, 2018 йил биринчи марта Шаҳрисабзда Халқаро мақом фестивали тантанали равишда ўтказилди. Кўҳна Кеш заминида дунёнинг турли тарафларидан асл санъат ишқибозлари жам бўлишди.\nАнжуман арафасида эса мақом санъати тарихига оид биринчи роман ҳам дунё юзини кўрди. Бу - юқорида келтирганимиз, шаҳрисабзлик ижодкор Неъмат Арслоннинг "Савти Сарвиноз" асари эди.\nКитобга сўзбоши ёзган Ўзбекистон халқ артисти Муножот Йўлчиева "Романни қизиқиш билан ўқиб чиқдим. Унда Шаҳрисабз беклигининг нуфузли шахсларидан бири мумтоз бастакор Абдураҳмонбекнинг (ХIX аср) ҳаёт йўли ва санъатимиз ривожига қўшган муносиб ҳиссаси бадиий, тарихий ва публицистик-мушоҳадавий талқин қилиб берилган", дея фикр билдиради.\nДарҳақиқат, адиб ўз романини полифоник асосга қурган. Муаллифнинг мусиқага оид шахсий қарашлари публицистикага тортса, Абдураҳмонбек ижоди ва фаолиятига оид қисмлар бадиий кўринишда гўзал тарзда ифода этилган. Боя шаҳрисабзлик бастакор ҳақида маълумот жуда кам демадикми, ана шу бўшлиқни тўлдириш мақсадида ёзувчи ўз хаёлоти маҳсули бўлган "Ал-жабарут" номли китобни келтиради. Ундаги гоҳ фалсафий, гоҳ афсонавий воқеалар ўқувчи қизиқишини оширади.\nРоман муаллифини биласиз - Неъмат Арслон 1941 йил туғилган. Ўзбекистон Ёзувчилар уюшмаси аъзоси. "Аёл сувратига чизгилар", "Олдинда яна бир тун бор", "Бигиз", "Қизил шиша синиқлари", "Маҳбуснинг иккинчи ҳаёти", "Адам водийси", "Мавҳумот" каби ҳикоялар, қисса ва романлардан иборат китоблари нашр этилган.\nЎйлаймизки, "Савти Сарвиноз" асари ҳам ўзига хос услуби билан сизни бефарқ қолдирмайди.\nАгар қалбим тошга айланиб қолмасин десанг, "Бухоро ироғи"ни тингла!\nОйлаб ва йиллаб ўз юртидан узоқларда яшаш қисмати тақдирига битилган айрим тижорат аҳли ўзлари билан бирга битта-иккита муғанний ва ҳофизни ҳам олиб юриши, юртини ва ёру биродарларини соғинганда, ўз юртининг куй-қўшиқларини тинглаб юрак чигилини ёзиши шаҳрисабзликларга азалдан аён. Фараҳбахш оқшомлар Эрон ё ҳинд, ё афғон мусиқаси ҳам қадимий Кобанинг доирасимон ҳовлисида ҳозир бўлганларни мафтун этганлиги тўғрисида кўплаб ҳикоятлар бор.\nКуй дастлаб тасаввурда пайдо бўлади.\nФақат мумтоз қўшиқларимизни куйлаётгандагина биз бир-биримизни тушунамиз ва бир-биримизга бутун вужудимиз билан талпинамиз.\nГоҳида ажабтовур ҳолатни бошдан кечираман. "Бухоро ироғи"ни тинглаётганимда ёлғиз қолишни, кўзларимдан оқаётган ёшларни биров кўрмаслигини қанчалик истамай, кимдир ёнимда туриб: "Висол авжи бийик, эй кўнгул қуши сен паст" дея босиқ ва салобатли овоз билан менинг вужудимни қамраб олган оҳангларга жўр бўлаётганини аниқ эшитаман ва ёнимда ҳамфикру ҳамдард инсон борлигидан ва бу ҳамдард бошқа биров эмас, Абдураҳмонбекнинг ўзи эканлигидан тўлқинланиб кетаман.\n"Бухоро ироғи"ни тинглайтуриб, унинг таъсир доирасидан чиқиб кетиш ва "Бузрук" мақоми йўналишига ўтиб, бутунлай бошқа оҳанглар тизимини, яъни улуғвор "Савти Сарвиноз" шўъбасини яратиш оғирлик қилмадими унга? "Савти Сарвиноз" тузилиши жиҳатидан энг мураккаб шўъба бўлса-да, оҳангларга бой, ажойиб ашула йўлидир, деб баҳо беради шу соҳанинг мутахассислари.\nРўё аслида бор нарса, мия қаватларида, бош миянинг шудгорланган кенг даладек қатламларида кезиб юради у. Уни руҳ моддаси дейиш мумкин. Рўёнинг ҳосил бўлиши инсон турмуш тарзига туташ ва у кўплаб кўзга кўринмас ришталар билан сизнинг машғулотингиз, руҳий ҳолатингиз, кайфиятингиз, дилингизда ҳосил бўлаётган турли ҳайқириқлар билан боғлиқ. Ҳайқириқлар эса ҳайратнинг ҳосиласи.\nСирасини айтганда, қадимий қўлёзмалар бамисоли тилсим. Бахтингиз кулиб, ҳали ҳеч кимга маълум бўлмаган ва тадқиқотчиларнинг назари тушмаган тилсим калитини топа олсангиз, бор дунёни унутасиз, шу пайтгача инсоният билмаган ва тасаввур ҳам қилмаган янги бир олам яшириниб ётган бўлса-чи қўлингиздаги чарм муқова ичида!\nЭнг соҳир куйларни неча асрлар давомида дарахт билан ҳамкорликда яратди инсон. Яхлит олиб қараганда "Шашмақом"дек бетакрор мўъжизанинг юзага келишида дарахтларнинг ҳам ҳиссаси бор десам сира ажабланманг. Страдиварининг скрипкаларидан таралган садолар таъсирида ёғочнинг, яъниким дарахтнинг қалбини англади дунё. Унинг кейинги авлодларга қолдирган скрипкалари (улар 13 дона эди) олтиндан, кумушдан ёки чумчуқнинг кўзидек келадиган донаси пода-пода ҳўкизлар галасига тенг бўлган бриллиантдан эмас, балки оддий ёғочдан ясалган эди.\nМусиқадан бошқа ҳеч бир восита йўқки, инсон ўз дардлари ва изтиробларини бутун борлиққа етказса. Фақат "Тановор"гина бунга қодир. Оркестрнинг қудратли садоси табиат кучлари ва аёл қалби, унинг ноласи билан омихта ҳолатда руҳингизни ғалаёнга солади. "Тановор"нинг ўзи эса қайта ишланмаган ҳолатда бутунлай ўзга олам. Ақл ҳам, қалам ҳам ожиз унинг таърифига.\n...дилингизда бирор куйни, тўғрироғи, энг севган куйингизни хиргойи қила туриб дарахтларга қарасангиз, жуда қизиқ ҳолатни кашф этасиз. Муштараклик! Инсон қалби билан дарахт ўртасидаги ҳамдардлик. Шохлар, новдалар ва япроқлар ўша сиз куйлаётган мусиқага монанд тебранади. Ҳатто қилт этган шабада йўқ паллада ҳам инсон бу муштаракликни илғаши мумкин.\nАёл зотини нега бундоқ қилиб яратди экан? Кўз олдингизда бир лаҳза намоён бўлиши билан бир дунё муаммони, минглаб нукталарни ҳавола этишга улгуради.\nБедил фалсафасини тушуниш, ҳамма шодликлар асосида ғам ётишини англаш... Буни ҳатто бизнинг айрим домлаларимиз ҳам юзакигина талқин қилиш билан чекланадилар. Ҳаётнинг тубида ғам ётмайдими? Инсон туғилиши билан босган ҳар қадами, ҳаётнинг ҳар лаҳзаси ўлим томон олиб бормайдими? Шундай экан, Бедил айтганидек, бу шодликларнинг ҳаммаси ғамдан яралмай нимадан яралсин!\nҲайрат - болаликнинг доимий ҳамроҳи. Ёши улғайган сари кўп нарсаларга қодир бу туйғудан узоқлаша боради инсон. Аммо баъзи кишилар ҳатто кексайганда ҳам ҳаётда рўй берадиган воқеаларга бефарқ қарамайдилар.\nИнсон ишқи билан анжир гули ўртасида муштараклик бор. Муҳаббат инсон қалбида гуллаб ҳосил берганидек, анжир гули ҳам меванинг оддий пўсти ичида гуллайди, шу ерда чангланади ва тариқ донидан ҳам, седана уруғидан ҳам неча баробар кичик уруғчалар ҳосил қилади ва буларнинг барчаси инсон кўзидан панада рўй беради ва сирлилигача қолади.\nҲашаматли саройлар, олтин суви югуртирилган курсилар, зар-зеварга беланган кўрпачалару қалин патли эроний гиламлар унутилади майса устида ётиб осмонга қарашингиз билан.\nЎз ҳузур-ҳаловатини, ҳарамидаги сон-саноқсиз хотинларини ўйлайдиган, кеча-кундуз маишат ва бузуқчиликдан бош кўтармайдиган ҳукмдорлар учун фақат солиқлар манбаи бўлиб кўринади бечора халқ.


Мақола топилди: 117 та\n1. Фарзанд берувчи Аллоҳдир!\n2. 10.06.2016. Оилада эр ва хотиннинг бурч ва масъулияти\n4. ИНСОН АЗИЗ, ВАТАН МУҚАДДАС\nАсосий қонуннинг 45-моддасида: “Вояга етмаганлар, меҳнатга лаёқатсизлар ва ёлғиз кексаларнинг ҳуқуқлари давлат ҳимоясидадир” дейилади. Албатта, юртимизда бу борада қилинаётган ишлар таҳсинга сазовор.\n5. Ўзбекистон Республикаси Президенти Ислом Абдуғаниевич Каримов\n6. 23.12.2016 й. Муҳаммад алайҳиссалом – хотамул анбиё\n7. 30.12.2016 й. Йиллик сарҳисоб – келажак самараси\n8. САРОБГА АЙЛАНГАН ОРЗУЛАР\nҲеч биримизга сир эмаски, давлатимиз рахбаряти томонидан олиб борилаётганкенг кўламдаги изчил сиёсатнинг мона-мазмуни кучли фуқаролик жамиятини қуришдир. Бу эзгу йўлда олиб борилаётган кенг қамровли ислоҳотлардан кўзланган мақсад фуқароларнинг хақ-ҳуқуқларини химоя қилиш ва ижтимоий аҳволини яхшилашга қаратилган.\n9. САРОБГА АЙЛАНГАН ОРЗУЛАР\n10. Ҳожиларимиз сафи 7200 нафарга кенгаяди\nЎзбекистон Республикаси истиқлолга эришган кундан бошлаб инсон ҳуқуқларини кафолатлаш ва манфаатларини ҳимоя қилиш масалалари ҳукуматимизнинг доимий эътиборида бўлиб келмоқда.\nМустақиллик йилларида мамлакатимизда диний қадриятларни тиклаш, эътиқод эркинлигини таъминлаш, беназир илмий меросимизни ва меъморий обидаларни асраб-авайлаш борасида кенг кўламли ишлар амалга оширилди.\n11. Ҳожиларимиз сафи 7200 нафарга кенгаяди\n12. Тинчликпарварлик – ислом динининг моҳияти\nБағрикенглик ва тоқатлилик, тенглик ва адолатни таъминлаш дунё давлатлари ва халқаро ташкилотлар фаолиятининг бугунги кундаги асосий масалалари қаторидан жой олди. Бу эса инсоният томонидан тинчлик ва хотиржамлик бирламчи ҳаётий эҳтиёж, тараққиётни таъминлашнинг зарурий шарти экани англаб етилаётганидан далолатдир.\n13. Тинчликпарварлик – ислом динининг моҳияти\n14. Юртдаги ризқ-бахт гарови\nКейинги йилларда “мигрант” атамаси тез-тезқулоққа чалинадиган бўлди. “Мигрант”-ҳорижда ҳақ тўланадиган фаолият билан шуғулланадиган, шуғулланган ва шуғулланаётган даврда уни ўзга мамлакат фуқароси дейиш мумкин.\n15. Юртдаги ризқ-бахт гарови


(саллаллоҳу алайҳи васаллам)\nМуҳтарам жамоат! Аллоҳ таоло Пайғамбаримиз Муҳаммад саллаллоҳу алайҳи васалламни оламларга раҳмат ва ҳидоят нури қилиб юборди. У Зот сабабли инсониятни зулматлардан нурга чиқарди. У Зотни бу дунёда ҳидоят йўлбошчиси қилди. У Зот саллаллоҳу алайҳи васаллам келтирган дин ва ундаги кўрсатмалар барча оламларга – инсонлар ва ҳайвонлар оламига ҳам, жамодот ва наботот оламига ҳам меҳр-муҳаббат, раҳм-шафқат манбаидир. Аллоҳ таоло Ўзининг Каломида бежизга:\nяъни: “(Эй, Муҳаммад!) Биз Сизни (бутун) оламларга айни раҳмат қилиб юборганмиз”, дея таъкидламаган (Анбиё сураси, 107-оят).\nОятдаги “раҳмат” жуда кенг маънони англатади. Уларни билиш учун Муҳаммад алайҳиссаломнинг ахлоқ-одоблари, сийрат ва шамоиллари, меҳр-оқибатлари, эзгуликлар ва фазилатлар манбаи эканларидан хабардор бўлишимиз зарур. Бугунги суҳбатимизда шулардан баъзиси билан танишиб чиқамиз.\nРасулуллоҳ саллаллоҳу алайҳи васалламнинг умматларига нисбатан шафқатлари ва меҳрибонликлари;\nНабий алайҳиссалом ўз умматларига ота ўз фарзандига шафқатли ва меҳрибон бўлганидан кўра шафқатли эдилар. Аллоҳ таоло Қуръони каримда шундай марҳамат қилади:\nяъни: “Батаҳқиқ, сизларга ўзингиздан бўлган, сизнинг машаққат чекишингиз Унинг учун оғир бўлган, сизнинг (саодатга етишингизга) ташна, мўминларга марҳаматли, меҳрибон бўлган Пайғамбар келди” (Тавба сураси, 128-оят).\nУшбу ояти каримада Пайғамбаримиз алайҳиссаломнинг асосий сифатларидан бир нечтаси зикр қилинмоқда. Дарҳақиқат, дунё тарихида У Зотдек кишиларга марҳаматли, меҳрибон инсон бўлган эмас. Набий алайҳиссаломнинг энг суюкли аёллари Оиша разияллоҳу анҳо онамиз айтадилар: “Бир куни Набий саллаллоҳу алайҳи васалламнинг хурсанд ҳолда кўриб, У Зотга: “Эй Аллоҳнинг расули, мени дуо қилинг”, дедим. Шунда У Зот: “Эй Аллоҳ, Оишанинг ўтган ва келажакда бўладиган, ошкора ва махфий гуноҳларини кечиргин!” – деб дуо қилдилар. Оиша онамиз (бу дуодан қувониб) шундай кулдиларки, хурсандликларидан бошлари Расулуллоҳнинг тиззаларига тушди. Шунда Пайғамбаримиз алайҳиссалом: “Дуоим сени қувонтирдими?” – деб сўрадилар. “Сиздек зотнинг дуоси мени қувонтирмасмиди?!” – дедилар Оиша онамиз. Шунда сарвари олам: “Аллоҳга қасамки, бу менинг умматим учун ҳар бир намозимда қиладиган дуоимдир!” – дедилар” (Имом Баззор ривоятлари).\nПайғамбаримиз алайҳиссалом дуолари Аллоҳ таолонинг ҳузурида қайтарилмайдиган буюк Зот ўз умматларининг ҳаққига ҳар намозларида “Эй Аллоҳ, умматимнинг ўтган ва келажакда бўладиган, ошкора ва махфий гуноҳларини кечиргин!” – деб дуо қилар эканлар. Бундан ҳам ортиқ меҳрибонлик борми дунёда?!\nИнсониятнинг энг буюк муаллими ва мураббийи эканликлари;\nАллоҳ таоло Қуръони каримда Пайғамбаримиз алайҳиссаломни бир нечта муҳим сифатларини келтириб ўтган:\nهُوَ الَّذِي بَعَثَ فِي الْأُمِّيِّينَ رَسُولًا مِنْهُمْ يَتْلُو عَلَيْهِمْ آَيَاتِهِ وَيُزَكِّيهِمْ وَيُعَلِّمُهُمُ الْكِتَابَ وَالْحِكْمَةَ\nяъни: “У (Аллоҳ) омилар (саводсиз кишилар) орасига ўзларидан бўлган, уларга (Унинг) оятларини тиловат қиладиган, уларни (ширк ва жаҳолатдан) поклайдиган ҳамда уларга Китоб (Қуръон) ва Ҳикматни ўргатадиган пайғамбарни юборган зотдир. Ҳақиқатан, (улар) илгари аниқ залолатда эдилар” (Жума сураси, 2-оят).\nОяти каримадаги “омилар” деганда Пайғамбаримиз алайҳиссалом давриларидаги араблар назарда тутилган. Зеро, ўша даврда араблар ўқиш, ёзишдан кўра маълумотларни ёдда сақлашни афзал кўрардилар, саводхонлари жуда кам эди. Араб ёзуви асосан Набий алайҳиссаломнинг пайғамбар бўлиб келганларидан бошлаб бутун Ислом оламида тез суръатда ривожланди. Ўқиш ва ёзишга тарғиб этадиган оят ва ҳадисларга амал қилиш натижасида, араб тили мукаммал шаклга келди, мусулмон ҳалқлар орасида илм-маърифат ривож топди.\nАллоҳ таоло Расулуллоҳ саллаллоҳу алайҳи васаллам орқали қўпол, қаттиққўл, жаҳолат ботқоғига ботган қавмларни қисқа муддатда инсонпарвар, илм ва маърифатли, олий жаноб инсонларга айлантирди. Имом Қирофий раҳматуллоҳи алайҳ: “Агар фаразан Расулуллоҳ саллаллоҳу алайҳи васалламнинг бирор-бир мўъжизалари бўлмаганида ҳам саҳобаларининг ўзи У Зотнинг набувватлари исботи учун етарли эди”, – деганлар.\nҲа, У Зот илмга, маърифатга ва ҳикматга бой муаллим ва энг меҳрибон буюк мураббий эдилар. Аллоҳ таолонинг юксак ҳикматига кўра ўқиш ёзишни таълим олмаган – уммий бўлсаларда, инсониятнинг энг илмлиси ва маърифатлиси бўлганлар.\nГўзал ва олий хулқ эгаси эканликлари;\nРасулуллоҳ саллаллоҳу алайҳи васаллам инсонларнинг энг гўзал хулқлиси эдилар. Бу ҳақда Аллоҳ таоло У Зотни мадҳ этиб, шундай марҳамат қилган:\nяъни: “Албатта, Сиз буюк хулқ узрадирсиз!” (Қалам сураси, 4-оят).\nУшбу мақтов оддий мақтов эмас. Балки у оламларнинг Роббисидан келган мақтовдир. Зеро, ҳеч бир инсон бундай шарафга эришган эмас. У Зот ўзларининг муборак ҳадиси шарифларидан бирида:\nяъни: “Мен яхши хулқларни тўлиқ қилиш учун юборилганман”, – деганлар (Имом Байҳақий ривоятлари).\nБарча ишларида намуна бўлган, гўзал ахлоқлар набийси – севикли Пайғамбаримиз алайҳиссалом умматларига қарата доимо: “Сизларнинг яхшиларингиз, ахлоқи яхшиларингиздир”, – дер эдилар (Имом Бухорий ривоятлари).\nҚўполлик қилганларга ҳам юмшоқлик билан жавоб қайтарардилар;\nСарвари олам энг ҳалим, босиқ ва мулойим инсон эдилар. Аллоҳ таоло У Зотнинг ушбу хусусиятларини мақтаб Ўзининг каломида шундай марҳамат қилган:\nяъни: “Аллоҳнинг раҳмати сабабли (Сиз, эй Муҳаммад) уларга (саҳобаларга) мулойимлик қилдингиз. Агар дағал ва тошбағир бўлганингизда, албатта, (улар) атрофингиздан тарқалиб кетган бўлур эдилар...” (Оли Имрон сураси, 159-оят).\nНабий алайҳиссаломнинг ҳалимликларига қуйидаги ҳадисда ҳам ёрқин намоён бўлади. Анас разияллоҳу анҳу айтадилар: “Набий саллаллоҳу алайҳи васаллам билан бирга кетаётган эдим. У Зотнинг эгниларида дағал матодан бўлган кийим бор эди. Олдиларига бир аъробий келиб, ридоларидан қаттиқ тортди. Тортиш натижасида кийим Расулуллоҳ саллаллоҳу алайҳи васалламнинг елкаларида из қолдирганини кўрдим.\nАъробий: “Эй, Муҳаммад! Ҳузурингдаги молдан менга ҳам улуш берсинлар”, деди. Расулуллоҳ саллаллоҳу алайҳи васаллам унга ўгирилиб қарадилар ва табассум қилиб, сўнг унга ҳам молдан улуш беришни буюрдилар” (Имом Бухорий ривоятлари).\nМуҳтожларнинг ҳожатини раво қилишлари;\nСаҳоба Абу Саъид Худрий разияллоҳу анҳу айтадилар: “Расулуллоҳ саллаллоҳу алайҳи васаллам бевалар, мискинлар, қул-хизматчилар билан бирга юрар, уларнинг эҳтиёжларини таъминлар, бундан асло тортинмас ва орланмас эдилар” (Имом Насоий ва Имом Абу Довуд ривоятлари).\nКамтар ва тавозелиликлари;\nРасулуллоҳ саллаллоҳу алайҳи васаллам либосларини ўзлари ямаб, жониворлар сутини ўзлари соғар эдилар. Оиша онамиз разияллоҳу анҳо айтадилар: “Расулуллоҳ саллаллоҳу алайҳи васаллам кўйлакларини ямар, оёқ кийимларини тикар, эр киши уйда қиладиган барча ишларни бажарар эдилар” (Имом Аҳмад ривоятлари).\nКамтар ҳаёт кечирсалар-да, эҳсонлари шоҳларникидан ҳам аъло эди;\nНабий саллаллоҳу алайҳи васаллам одамларнинг энг сахийси бўлганлар. У Зот ҳузурларида динор ёки дирҳам бўлса, ухлашга ётмаганлар. Агар бирор нарса ортиб қолса ва уни бергани одам бўлмаса, ўша нарсадан қутилмагунларича, муҳтож одамга бермагунларича ухламаганлар. Анас разияллоҳу анҳу айтадилар: “Расулуллоҳ саллаллоҳу алайҳи васалламнинг ҳузурларига бир киши келди. Унга икки тоғ ўртасидаги садақа қилиш учун боқиладиган қўйлардан кўпини бериб юборишга буюрдилар. У киши ўзининг қавмига келгач: “Эй қавм! Исломни қабул қилинглар! Дарҳақиқат, Муҳаммад йўқчиликдан қўрқмасдан буларни берди”, – деди (Имом Муслим, Имом Аҳмад ривояти).\nНабий саллаллоҳу алайҳи васалламдан нама сўралса, ўшани берар эдилар. Кўпинча йил охиригача бирор нарса келмаса, ўзлари муҳтож бўлиб қолар эдилар.\nҲар бир ишни охирига етказардилар:\nАнас разияллоҳу анҳудан ривоят қилинади: “Расулуллоҳ саллаллоҳу алайҳи васаллам бирон иш ёки нарсани эртага қолдирмас эдилар” (Имом Термизий ривояти).\nПоклик ва озодаликка эътибор беришлари;\nНабий алайҳиссалом инсоннинг вужуди, кийими ва унга хос нарсалар поклиги билан бирга, унинг атрофидаги нарсалар ҳам озода бўлишига катта аҳамият берар эдилар. У Зотнинг ўзлари бу борада барчага ўрнак эдилар. Ўз ҳадиси шарифларида: “Поклик иймоннинг ярмидир”, – дер эдилар (Имом Муслим ривоятлари). Бошқа бир ўринда: “Албатта, Аллоҳ таоло покдир, поклик ва озодаликни ёқтиради. Покланинглар, ён-атрофларингни озода тутинглар, ҳовли, уй-жойларингизни тоза тутинглар”, – дер эдилар” (Имом Термизий ривоятлари).\n(Имом-хатиблар мавъизанинг мана шу ўрнида Пайғамбаримизнинг покликка жиддий эътибор қаратганлари бугунги кунда, хусусан пандемия шароитида нақадар долзарб эканлиги ҳақида ўз сўзлари билан, жонли тарзда намозхонларга тушунтириб берадилар...).\nМуҳтарам жамоат! Суюкли Пайғамбаримиз алайҳиссаломнинг фазилатларини, гўзал хислатлари, олий хулқларини санаб адоғига етказиб бўлмайди. Афсуски, ҳозирда дуёнинг баъзи жойларида сарвари оламнинг шаъниларига нисбатан одобсизликлар қилинмоқда. Бунинг сабаби уларнинг Набий алайҳиссаломнинг оламларга раҳмат эканларини, инсониятга тақдим этган улкан хизматларини билмасликларидир. Аслида бундай ғайри инсоний ҳатти ҳаракатлар уларнинг ўзларига зиён келтиради халос. Зеро, Қуёшга қарата чанг солмоқчи бўлган кимсанинг ўз усти боши кир бўлади, Қуёшга заррача ҳам таъсир қилмайди.\nБиз уммат ўлароқ инсониятнинг энг буюги – суюкли Пайғамбаримиз Муҳаммад алайҳиссаломнинг сийратлари, суннатлари, гўзал шамоиллари ва юксак ахлоқларини қунт билан ўрганишимиз ва ёш авлодларга ўргатишимиз зиммамиздаги олий бурчимиздир. Алҳамдулиллаҳ, ҳозирда Ҳабибимиз алайҳиссаломнинг муборак сийратларига бағишланган турли-туман китоблар нашр этилган. Биз оила аъзоларимиз даврасида шу китоблардан мутолаа қилишни жорий қилайлик. Фарзандларимиз қалбида Набий алайҳиссаломга нисбатан муҳаббатни уйғотайлик. Зеро, ҳазрати Али разияллоҳу анҳудан ривоят қилинган ҳадисда Расулуллоҳ саллаллоҳу алайҳи васаллам:\n"أدِّبُوا أوْلادَكُمْ على ثلاثِ خِصالٍ: حُبِّ نَبِيِّكُمْ ، وَحُبِّ أهْلَ بَيْتِهِ ، وقِراءَةِ القُرآنِ ، فإِنَّ حَمَلَةَ القُرآنِ في ظِلِّ الله يَوْمَ القِيامَةِ يَوْمَ لا ظِلَّ إلاَّ ظِلُّهُ مَعَ أنْبِيائِهِ وأصْفِيائِهِ (رواه الامام الطبرانى)\nяъни: “Фарзандларингизга уч хислат: Набиййингизга , У зотнинг аҳли байтига ва тиловати Қуръонга муҳаббат асосида одоб беринглар. Чунки, Қуръон эгалари Қиёмат куни Аллоҳнинг соясидан бошқа соя бўлмайдиган кунда, У Зотнинг соясида анбиёлар ва асфиёлар билан бирга бўлурлар”, – деганлар (Имом Табароний ривоятлари).\nАллоҳ таоло барчамизга Расулуллоҳ саллаллоҳу алайҳи васалламнинг суннатларига эргашишни, У Зотдан ўрнак олишни насиб этсин! Омин!\n"Оламларга раҳмат бўлган Пайғамбар" номли мавъизани юклаб олиш (PDF форматда)\nКиритилган вақти: 30/10/2020 07:14; Кўрилганлиги: 103\nМатериал манзили: http://sammuslim.uz/islam/juma/30102020-y-olamlarga-rahmat-bolgan-paygambar\nЧоп этилган вақт: 29/11/2020 00:27


Пентагон нефть конларини қўриқлаш учун Сурияга қўшимча куч йўллайди\n27 ноябр 2020, Тошкент вақти: 06:40\n“Сурия демократик кучлари” назорати остида бўлган жойдаги нефть кони, Суриянинг Ҳасака вилояти.\nПентагон Суриянинг шимолий-шарқидаги нефть конлари қайта жонланаётган “Ислом давлати” жангарилари қўлига ўтиб кетмаслиги учун у ердаги ҳарбий ҳозирлигини кучайтириш ниятида эканигаоид баёнот тарқатди.\nАввалроқ президент Дональд Трамп Анқарага Туркия билан Сурия чегараси бўйлаб курд отрядларидан ҳоли “хавфсиз ҳудуд” барпо этиш имкониятини яратиш учун АҚШ қўшинлари Суриядан олиб чиқиб кетилишини эълон қилганди.\nAFP агентлиги мухбири аввалроқ Россия байроқлари ўрнатилган қўриқчи машиналари Суриянинг Қамишли шаҳридан ғарбга йўл олганини кўргани ҳақида хабар берган.\nТрампнинг қўшинларни Суриядан олиб чиқиб кетиш қарори Конгрессдаги демократларнинг ҳам, республикачиларнинг ҳам кескин танқидига учради. Улар “Сурия демократик кучлари” (курд отрядлари) қамоқхоналарида бўлган 10 минг чоғли ИД жангариси талотумда қамоқдан қочиши мумкинлиги юзасидан хавотир изҳор қилганлар.\n“АҚШ ва ҳамкорларининг “Ислом давлати”га қарши курашда эришган энг аҳамиятли муваффақиятларидан бири Шарқий Суриядаги ИДнинг муҳим даромад манбаи бўлган нефть конлари устидан назорат ўрнатиш бўлганди”, дейилади АҚШ Мудофаа вазирлиги баёнотида.\nБаёнотда нефть конларининг ИД ёки бошқа “беқарорлаштирувчи субъектлар” қўлига ўтиб кетишига йўл қўймаслик учун АҚШ “Сурия демократик кучлари”даги ҳамкорлари билан биргаликда ўз позициясини мустаҳкамлаш ниятида экани урғуланади.


Асоссиз буйруқ бекор қилинди — Ishonch Gazetasi\nАсоссиз буйруқ бекор қилинди\nКўп ҳолларда ходимларнинг асоссиз ишдан бўшатилиши иш берувчининг ҳуқуқий билими етарли эмаслиги ёки «айтганим бўлади» қабилида иш тутиши натижасида келиб чиқади.\nФарғона шаҳар солиқ коллежининг етти нафар ўқитувчиси ҳам иш берувчининг ғайриқонуний чиқарган буйруғи оқибатида ишдан бўшатилган эди. Ишсиз қолган ходимлар бузилган ҳуқуқларини тиклашга амалий ёрдам сўраб, Фарғона вилояти касаба уюшма ташкилотлари бирлашмасига мурожаат қилишди.\nМазкур мурожаатни ўрганиш давомида Илҳомжон Ғанибоев, Ражаббой Сафаров, Маҳарамой Йўлчибоева, Умида Эргашева, Омонжон Аҳмедов, Абдуқодир Жакбаров ва Аббосхон Маматқулов билан тузилган меҳнат шартномаси Меҳнат кодексининг 100-моддаси 2-қисми 1-бандига асосан бекор қилингани аниқланади.\nБундан ташқари, иш берувчи ходимларни ишдан бўшатишда меҳнат қонунчилигининг бир қатор талабларини қўпол равишда бузгани, ҳатто ходимлар ишдан бўшатиш ҳақидаги буйруқ билан таништирилмагани, меҳнат дафтарчалари ҳам қайтариб берилмагани маълум бўлди.\nШу боис, Фарғона солиқ коллежи раҳбариятига қонунбузилиш ҳолатининг олдини олиш юзасидан тақдимнома киритилди. Бироқ коллеж директори ишдан бўшатилган ходимларни ишга қайтариш ўрнига турли баҳоналар билан тақдимномани рад этди.\nШундан сўнг иш берувчининг мазкур буйруқларини бекор қилиб, етти нафар ўқитувчини ишга тиклаш ҳамда мажбурий бекор юрган кунлари учун ўртача иш ҳақи ундириш ҳақида Фуқаролик ишлари бўйича Фарғона туманлараро судига даъво аризаси киритилди.\nСуднинг ҳал қилув қарори асосида Фарғона солиқ коллежининг шу йил 30 июндаги 39-шт сонли буйруғи бекор қилиниб, етти нафар ўқитувчи ўз ишига тикланди ҳамда уларнинг мажбурий бекор юрган кунлари учун 41 миллион 4 минг 876 сўм миқдорида ўртача иш ҳақи ундирилди.\nЎзбекистонда энди ҳарбий журналистлар ҳам тайёрланади


Кобул аэропорти яқинида портлаш юз берди (видео) - Daryo\n20:47, 26.08.2021 47544\nКобул халқаро аэропорти яқинида портлаш содир бўлди. Ушбу ахборотни Пентагон вакили Жон Кирби тасдиқлаган, деб ёзмоқда Meduza.\n«Биз Кобул аэрпорти яқинида портлаш содир бўлганини тасдиқлаймиз. Ҳодиса оқибатида ҳалок бўлганлар сони ҳозирча номаълум»,— дея ёзган Жон Кирби Twitter’даги саҳифасида.\nКейинчалик «Толибон» ҳаракати вакили теракт оқибатида 11 кишининг ҳалок бўлганини маълум қилган.\nPajhwok агентлиги берган хабарга кўра, ҳодиса оқибатида икки киши ҳалок бўлган. Al Jazeera телеканали хавфсизлик хизматидаги манбасига таяниб, портлаш туфайли камида 15 нафар одамга жароҳат етганини аниқлаган.\nThe Wall Street Journal ахборотига кўра, портлашдан кейин америкалик аскарларга ҳам талафот етган.\nReuters агентлиги ахбороти бўйича аэропортга шимол томондан кириш йўлида ҳудкуш террорчи ўзини ўзи портлатган. Al Jazeera агентлиги портлашдан кейин аэропорт ҳудудида отишма овозлари эшитилганини ёзган, Туркия Мудофаа вазирлиги ахборотида эса аэропорт яқинида бир эмас, иккита портлаш юз бергани айтилади. Sky News Британия Мудофаа вазирлигига асосланиб берган хабарга кўра, Кобулдаги иккинчи портлаш бомба ўрнатилган автомобиль воситасида амалга оширилган.\nFox News камида уч нафар АҚШ ҳарбийси портлаш оқибатида жароҳат олганлиги ҳақида хабар берган. Бу «Толибон» ҳаракати мамлакатда ҳокимият тепасига келганидан кейин юз берган биринчи теракт.\nПортлаш оқибатида жароҳат олган фуқаролар касалхоналарга киритилмоқда.\nАйни вақтда Кобул аэропорти — Афғонистондан бошқа ерга учиб кетиш мумкин бўлган ягона жой. «Толибон» ҳаракати 15 август куни мамлакатда ўз ҳукмронлигини ўрнатганидан кейин аэропорт ҳудудига минглаб одамлар келган ва улар хорижлик дипломатлар, чет эл фуқароларини эвакуация қилаётган самолётларда Афғонистондан қочиб кетишга уринмоқда.\nАввал Ғарб разведка хизматлари ИШИД ҳудкушларининг Кобулда терактлар уюштириши мумкинлиги ҳақида огоҳлантирганди. «Толибон» ҳаракати вакили ҳам ИШИД террорчилари томонидан ҳужумлар бўлиши мумкинлиги ҳақида гапирган.\n16:30, 05.05.2022 72318\n22:21, 27.04.2022 60400\n14:27, 16.05.2022 48844\n15:48 Бугун 307\n15:19 Бугун 3969\n15:03 Бугун 3399\n14:50 Бугун 3853\n14:16, 21.05.2022 74786\n18:44, 20.05.2022 51122


Бўстонлиқ туман аҳолиси диққатига\nБарчамизга маълумки, қишнинг аёзли кунлари яқинлашиб келмоқда. Бу эса ҳар бир хонадон соҳибидан пухта тайёргарликни талаб этади. Айниқса, хонадонларни иситиш айрим ҳудудларда муаммо бўлиши табиий. Шуни ҳисобга олган ҳолда туманда кўмир ёқилғиси захираси яратилган.\nБир килограмм кўмирнинг нархи 310 сўмдан сотилмоқда.\nМанзил: Бўстонлиқ тумани “Хўжакент” МФЙ.\nМурожаат учун тел: 99 815 32 72.


Александр Хомяков: "Отабек Шукуров 10 кун ичида сафга қайтади" / CHAMPIONAT.asia\nАлександр Хомяков: "Отабек Шукуров 10 кун ичида сафга қайтади"\n11 авг 17:20\nАйни пайтда “Машъал” биринчи лигага тайёргарликни Янгиерда давом эттирмоқда.\nКлуб бош мураббийи Александр Хомяков билан боғланганимизда жароҳат олган Отабек Шукуровнинг ҳолати борасида ўз муносабатини билдирди:\n-Шукуров жароҳат олгани боис ҳозир биз билан эмас. У уйида даволаняпти. Шифокорларнинг айтишича, Шукуров яқин ўн кун ичида сафга қайтади ва дастлаб якка тартибда машғулотларни бошлайди. Биз унинг БААда бўлиб ўтадиган ўсмирлар ўртасидаги жаҳон чемпионатида қатнашишини жуда-жуда хоҳлаймиз, шу боис тезроқ сафга қайтиши учун бор имкониятни ишга соляпмиз. Умуман олганда, Шукуров яхши футболчи, у машғулотларда анча тер тўкиб асосий таркибда ўйнашга лойиқлигини исботлаб келмоқда.\nИзоҳ: Эслатиб ўтамиз, шу йилнинг 17 октябрь – 8 ноябрь кунлари БААда ўсмирлар ўртасида жаҳон чемпионати мусобақаси бўлиб ўтади. Бунда Дилшод Нуралиев бошқарувидаги Ўзбекистон ўсмирлар термаси ҳам иштирок этади. Футболчиларимиз амалдаги Осиё чемпиони сифатида мазкур турнирда қатнашишади. Отабек Шукуров эса терма жамоамизнинг сардори ҳисобланади.


ЎзА - Қаршидаги “Ватанпарварлар боғи” Жанубий Корея тажрибаси асосида бунёд этилмоқда\nҚаршидаги “Ватанпарварлар боғи” Жанубий Корея тажрибаси асосида бунёд этилмоқда\nҚарши шаҳрида жойлашган “Ватанпарварлар боғи”да Жануби-ғарбий махсус ҳарбий округи, Қашқадарё вилояти ҳокимлиги, Ички ишлар ва Фавқулодда вазиятлар вазирликлари, вилоят Ёшлар иттифоқи ҳамда Маънавият ва маърифат маркази масъул ходимлари иштирокида матбуот анжумани ўтказилди.\nМингдан ортиқ ўқувчи-ёшлар, вилоят фаоллари ва маҳаллий аҳоли вакиллари иштирок этган тадбирда, боғ ҳудудида келгусида бажарилиши кўзда тутилган кенг кўламли ишлар ҳақида батафсил маълумот берилди. Бу ҳақда Мудофаа вазирлиги матбуот хизмати хабар берди.\nБоғдаги музейни бойитиш учун махсус ишчи гуруҳи тузилган бўлиб, улар Жанубий Кореянинг етакчи музейларида тажриба ошириб келди. Энг сўнгги инновацион технологиялар асосида боғ ва музей замонавий кўриниш касб этади. Келгусида Амир Темур ғори макетини ҳам ясаш ниятимиз бор. Бу борада ҳам ишга киришилган. Шунингдек, Амир Темур ва Илёсхўжа ўртасида бўлиб ўтган “Лой жанги” саҳнаси ҳам боғда акс эттирилади, – деди Қашқадарё вилояти ҳокими Зафар Рўзиев.\nПрезидент топшириғига кўра, республиканинг барча вилоятларида бу каби боғлар бунёд этилиши режалаштирилган, бунда айнан Қарши шаҳридаги “Ватанпарварлар боғи” намуна бўлиб хизмат қилади.\nҚарийб 7 гектар ҳудудни эгаллаган “Ватанпарварлар боғи”да 2018-2019 йилларда 29,3 миллиард сўмлик реконструкция ишларини амалга ошириш мўлжалланган.\nҲозирда Мудофаа вазирлиги томонидан тақдим этилган, турли йилларда хизмат қилган 24 та ҳарбий техника макети боғ кўркига кўрк қўшиб турибди.\n“Ватанпарварлар боғи”нинг фаолиятини самарали йўлга қўйиш бўйича амалга ошириладиган ишларнинг “Йўл харитаси”га мувофиқ жорий йилнинг март ойига қадар боғ ҳудудига бепул “Wi-Fi” ўрнатилиши ҳамда кутубхоналар бунёд этилиши режалаштирилган.


O‘zLiDeP Сайловолди дастурига аниқ таклиф ва мулоҳазалар билдирилди | O'zLiDeP\nO‘zLiDeP Сайловолди дастурига аниқ таклиф ва мулоҳазалар билдирилди\nТадбиркорлар ва ишбилармонлар ҳаракати – Ўзбекистон Либерал демократик партияси Сирдарё вилоят Кенгаши ҳамда маҳаллий кенгашлардаги депутатлик гуруҳи фаоллари иштирокидаги давра суҳбати бўлиб ўтди. Унда O‘zLiDeP дастурига киритилган қўшимча ва ўзгартишлар, шунингдек, Сайловолди дастури лойиҳаси муҳокама қилинди.\nТадбирни O‘zLiDeP Сирдарё вилоят Кенгаши аппарат раҳбари Фахриддин Абдусатторов очиб берди.\n-Ўтаётган ҳар бир кунимиз бизни муҳим сиёсий жараён – парламент қуйи палатаси, халқ депутатлари вилоят, туман ва шаҳар Кенгашларига бўлиб ўтадиган сайловларга тобора якинлаштирмоқда, - деди Фахриддин Абдусатторов. - Кутилаётган сайловларда партиямизнинг муносиб ва фаол иштирокини таъминлаш биздан катта масъулият ва сиёсий тайёргарликни талаб қилади. Биз ҳар куни бўлғуси сайловларга қандай ғоя ва қандай ташаббуслар қадам қўйяпмиз, дея ўзимизга ўзимиз ҳисоб беришимиз лозим.\nЙиғилишда сўзга чиққан Олий Мажлис Қонунчилик палатаси депутати Комилжон Эрназаров, O‘zLiDeP Сиёсий Кенгаши Ижроия қўмитаси бўлим мудири Самидулла Маҳмудов, O‘zLiDeP Сирдарё вилоят Кенгаши раиси ўринбосари Абдуқаҳҳор Ибодуллаевлар бўлажак сайловларга тайёргарлик борасидаги ишларни замон талабларидан келиб чиқиб, янгича ва инновацион ёндошувлар асосида ташкил қилиш лозимлигига эътиборни қаратишди.\nТадбирда сўзга чиққан Гулистон давлат университети ректори, вилоят Кенгаши депутати Муксин Ходжиевнинг таъкидлашича, жамиятимизнинг асосий қисмини, яъни 60 фоиздан зиёдини ёшлар ташкил қилади. Уларни тадбиркорликка жалб қилиш борасида Гулистон давлат университети қошида 5-муҳим ташаббус бўйича “Бизнес марказ” фаолиятини йўлга қўйиш, 3-6 ойлик ўқув-курсларини ташкил қилиш, тадбиркорликка ўқитиш таклифини берди.\nЖумладан, Боёвут туман Кенгаши депутати Манзура Дадаева Дастур қисқа, аниқ ва тушунарли бўлиши, “Ёшлар - келажагимиз” жамғармаси Гулистон шаҳар филиали раҳбари Зафар Тўлқинов номзодларнинг сифат даражасига эътибор қаратиш лозимлигини қайд этиб ўтишди.\nБундан ташқари вилоят перенатал маркази раҳбари, Гулистон шаҳар депутати Ханифа Садикова вилоятда бир ёшгача бўлган чақалоқлар ўлими кўпайганлигини таъкидлаб ўтди ва унинг олдини олиш юзасидан партия дастурига ўз таклифларини билдирди.\n-Вилоятимизда 85 нафар гинекологлар фаолият юритаётган бўлса, уларнинг 70 фоизи пенсионерлардир, - деди Ханифа Садикова. - Шу сабабдан малакали, ёш кадрларни кўпайтириб, давлат шерикчилиги асосида қишлоқларда болалар поликлиникаларини қайта ташкил этиб, болалар патронаж ҳамшираларини кўпайтириш лозим. Шунда тажрибасиз ёш оналарнинг бир ёшгача бўлган чақалоқларининг тўғри овқатланиши ва соғлиқларини назорат қилиш орқали соғлом фарзандларни тарбиялашларига амалий ёрдам қилган, ҳамда болалар ўлимини кескин камайтириш имконияти туғиларди.\nТанқидий-таҳлилий ва қизғин муҳокама, мунозаралар руҳида ўтган йиғилишда айни шу жиҳатларга алоҳида эътибор қаратилди ва ҳужжатлар муҳокамаси ўта қизғин тарзда кечди.


Kasalliklar bo'yicha barcha ma'lumot ЎТ ҚОПИДА ТОШ ҚАЕРДАН ПАЙДО БЎЛАДИ? » DAWO.UZ\n08 фев 2018 йил Гастроэнтерология / Табобат / Хирургия\nЎТ ҚОПИДА ТОШ ҚАЕРДАН ПАЙДО БЎЛАДИ?\n— Ўт пуфаги жигар ишлаб чиқарган суюқликнинг қопга жойлангани бўлиб, овқатланиш вақтида ўт суюқлигини ўн икки бармоқли ичакка ҳайдаб бериш вазифасини ўтайди.\n— Ўт суюқлиги овқат ҳазмига ёрдам беради. Одам узоқ вақт оч юрса, ўт димланади. Давомли қуюқ овқат истеъмол қилинса, ўт қопидаги сафро қуюқлашиб, кристаллар ҳосил бўлади. Ўт пуфагида тош ўз-ўзидан пайдо бўлиб қолмайди. Жуда оч юриб, кейин бирданига тўйиб овқатланиш, хамирли, ёғли, аччиқ ва ширин таомларни кўп истеъмол қилиш, камҳаракатлилик, асабийлашиш, қорин дам бўлиши, қабзият натижасида ўт димланиб қолиб, ўт-тош касаллигига олиб келади. Ўт пуфаги димланганининг биринчи белгиси бу — овқатлангандан сўнг ўнг қовурға остида оғриқ бўлиши, кўнгил айниши, наҳорда оғиз бўшлиғида тахирлик сезилиши ва ҳолсизликдир. Агар бунга эътибор қилинмаса, тошлар пайдо бўлади. Ўт қопи ўткир ва тез-тез қайталанувчи сурункали тошли холециститда, ўт пуфаги истисқосида, ўт пуфаги ўсмаси аниқланган ҳолатларда олиб ташланади. Ўшанда унинг вазифасини ўт йўллари бажаради. Бунда овқат ҳазм қилишда бироз ўзгаришлар кузатилади. Шу сабабли мунтазам парҳез буюрилади. Аслида ўт қопидаги тош деярли сезилмайди, аммо у ҳаракатланиб ўт йўлига тиқилиб қолса, жуда кучли оғриқ пайдо бўлади. Касал одам. ўзининг ўт пуфагида тош борлигини узоқ вақт билмай юриши мумкин. Лекин тошлар кўпинча бу аъзоларнинг яллиғланишига сабаб бўлади, ўт йўлига тиқилиб қолади. Бунда қайталанадиган оғриқ пайдо бўлиб, бир неча соатлаб давом этади. Тош тиқилиб қолганида ўт (сафро) баданга сурилиб, бадан сарғаяди. Гоҳида ўт пуфаги ёрилиши ҳам мумкин. Шу сабабли ўт пуфагида оғирлик сезган заҳоти шифокорга мурожаат этиш зарур. Чунки ультратовуш текшируви аниқ ташхис қўйиш имконини беради. Аввало, шифокор тавсияларига амал қилиш лозим.\nУй шароитида эса ўт-тош касаллиги билан оғриганлар оз-оздан, тез-тез овқатланиши, гўштни қайнатиб ёки буғда пишириб истеъмол қилиши, лавлаги, редиска ва бошқаларни қириб ейиши тавсия этилади. Шўр, аччиқ, ўткир, ширин, ёғли таомлар, спиртли ичимликлар, тамаки мумкин эмас. Умумий соғломлаштириш гимнастикаси билан шуғулланиб туриш, ичакнинг равон бўшалиб туришига эътибор қаратиш тавсия этилади. Тош пайдо бўлганида ўт ҳайдовчи гиёҳлар, дорилар мумкин эмас. Чунки улар тошни қўзғатиб, кучли оғриқ пайдо қилади. Бироқ тош пайдо бўлишидан олдин жўхори попуги, наъматак, ўлмасўт, газандаўт, дастарбош, айир, маккаи сано, мойчечак дамламаларини ичиб туриш керак.\nАъзонинг ҳаракатсизлик ҳолатини тоғ райҳони, далачой, ялпиз йўқ қилади


Сабр-бардоши мустаҳкам халқимиз бугунги синовли кунларни ҳам Яратганнинг мадади ила енгиб ўтади\nКуни кеча тонгда Сирдарё вилоятидаги Сардоба сув омбори тўғонининг бир қисми очилиб, юзага келган тошқин туфайли минглаб юртдошларимиз бошпанасиз қолди. Бу фавқулодда ҳолат оқибатларини бартараф этиш бўйича тезкор чоралар кўрилди.\nУларга имкон қадар тезроқ ёрдам бериш, бу оғир синовда елкадош бўлиш миллатдош, диндош, юртдош сифатидаги инсоний бурчимиз.\nШу куннинг ўзидаёқ муҳтарам Президентимиз зудлик билан Сирдарё вилоятига етиб борди, зарур вазифалар белгилаб олинди ва вазият тўлиқ назоратга олинди. Давлатимиз раҳбари томонидан “Биронта хонадон, биронта одам эътиборсиз қолмайди”, деган қатъий ирода билан фавқулодда вазият оқибатларини бартараф этиш бўйича кенг кўламли ишлар амалга оширилди.\nЮртимиз уламолари ҳам сув омборидаги фавқулодда ҳолат оқибатларини бартараф бўлишини Яратган Парвардигордан сўраб, динимизда тавсия этилган амаллар адо этдилар. Ислом дини манбаларида ҳар бир ҳолат учун – яхши-ёмон кунлар, хурсандчилик-мусибатли дамларда ўзига хос амаллар ва дуоларни қилиш ҳақида кўп баён этилган.\nҚорақалпоғистон Республикаси, Тошкент шаҳри ва вилоятларнинг 36 та минтақасидаги табаррук уламоларимиз ва имом-домлаларимиз мазкур нохуш ҳодисанинг салбий оқибатларини Аллоҳ таборака ва таолодан бартараф этишини сўраб, хатми Қуръонлар ўқилиб, муборак Рамазон кунларида дуою тазаррулар қилинди. Имом-хатиблар, имом ноиблари ва мадрасалар талабалари томонидан 420 та хатми Қуръон қилинди. Шунингдек, хайрия тадбирлари доирасида 4 бош қорамол, 85 та қўй сўйилиб, кам таъминланган оилалар, ёрдамга муҳтож кишилар, етим-есирлар ва дуоси мустажоб инсонларга тарқатилди.\nБугун, Ўзбекистон мусулмонлари идораси раиси, муфтий Усмонхон Алимов ҳазратлари ва Дин ишлари бўйича қўмита раиси Абдуғофур Аҳмедов Сирдарё вилоятида юзага келган фавқулодда ҳолат оқибатида азият чеккан юртдошларимизни қўллаб-қувватлаш мақсадида, инсонпарварлик юклари ортилган иккита юк мошинаси билан ушбу вилоятга етиб бордилар. Улар аҳоли вакиллари билан мулоқот қилиб, бундай синовли кунларда муҳтарам Президентимиз таъкидлаганларидек, ҳеч бир одам эътиборсиз қолмаслигини билдирдилар. Мана шундай машаққатли шароитда энг асосийси саросимага тушмасдан, елкама-елка туриб, саъй-ҳаракатларни бирлаштириш ва бошга келган ташвишни сабр-матонат билан енгиш ўта муҳим эканини таъкидладилар.\nЭл бошига иш тушганда ёрдам қўлини чўзиш чин мўминлик сифати, халқимизга хос фазилатдир. Ушбу нохуш воқеа содир бўлганиданоқ маҳаллий аҳолига кўмак бериш тадбирлари уюшқоқлик бошланиб кетгани маҳзун қалбларга катта далда бўлди. Айни дамда Сирдарё вилояти аҳолисига Ўзбекистоннинг барча ҳудудларидан меҳр-мурувват юклари юборилмоқда.\nАллоҳ таолонинг бир синови, Рамазон ойида машаққатда қолган сирдарёлик юртдошларимиз, кексалар аёллар ва ёш болаларга ўз ёрдам қўлини чўзаётган барча азизларимизга самимий миннатдорлигимизни билдирамиз. Аллоҳ таоло қилаётган эҳсонларни ўз даргоҳида қабул қилсин, ажру савобларини зиёдаси билан ато этсин.\nЗеро, инсон мусибат етган биродарига ҳамдард бўлиш динимиз талаби, Қуръони каримда: “Албатта, мўминлар биродардир”, ҳадиси шарифда эса: “Мўминлар ўзаро меҳр-шафқатларида ҳудди бир тана кабидир. Агар ундан бир аъзо оғриб қолса, тананинг бошқа қисми унга бедорлик ва иситма билан ҳамдард бўлади”, дейилган.\nМуҳтарам Президентимиз ҳамма куч ва воситаларни ушбу ҳудудга сафарбар қилишни таъкидлар экан “Худонинг ўзи ҳаммамизга сабр берсин, ўзи қўллаб-қувватласин”, дея барчани бардамликки чорлади. Дарҳақиқат, муборак Ислом динимизда мана шундай машаққатли кунларда сабр қилишга улуғ ажрлар баён қилинган.\nҲадиси шарифда “Бандаларни Аллоҳ таолога энг яхшиси – мусибат келганда, сабр қилгувчи ва неъмат берилганда, шукр қилгувчисидир” (Имом Табарий ривоятлари). Бошқа бир ҳадиси шарифда Ҳазрати Пайғамбаримиз саллаллоҳу алайҳи васаллам шундай баён қилдилар: “Аллоҳ таоло айтади: “Эй Одам боласи, Мендан савоб умид қилиб, мусибатнинг илк дақиқаларидан сабр қилсанг, у ҳолда сен учун жаннатдан бошқа мукофотга рози бўлмайман”, – дейди” (Имом Ибн Можа ривояти).\nҲадиси қудсийда эса шундай келтирилади, Аллоҳ таоло: “Агар бандаларимдан бирортасини, баданига ё боласига ё бойлигига офат келтириб мусибатга рўбарў қилсам-у, у мусибатни сабр ила қарши олса, Қиёмат куни унинг ёмон амалларини тортиш учун тарози қўйишга, ёки гуноҳлари қайдланган дафтарини очишга уяламан” – деди ( Имом Термизий ривояти).\nТарихдан биламизки, халқимиз жуда кўп офату балоларни, қийинчиликларни сабр-бардош, матонат билан енгиб ўтган. Қалбида сабр-бардош, ишончи мустаҳкам халқимиз бугунги синовли кунлардан ҳам Яратганнинг мадади ила сабот билан ўтади. Бунинг учун энг аввало, барчамиз ҳамжиҳат ва тартибли бўлишимиз лозим. Ваҳимага берилмасдан, саросимага тушмаслик зарур.\nҲақ таборака ва таолодан ушбу нохуш воқеанинг салбий оқибатларидан паноҳ сўраб, Яратган Парвардигорга дуолар қилиб қоламиз.\n4 Май, 2020 йил | 64


-Нега бундай қилдингиз, отажон? Биз олиб келар эдик, - деди.\n-Нафсим ҳаддан ошиб кетгандай бўлди. Ич-ичимдан ҳаддимдан ошиб кетаётгандай ҳис этдим. Нафсимни залил этмоқ, қийнамоқ учун шундай қилдим, - деди.\nАммо, баъзан ҳамюртларимизнинг ҳар қандай йўл билан ўз оиласи фаровонлигини таъминлашга қаратилган саъй-ҳаракатини кўриб, кишининг дили ранжийди. Баъзан камбағалларга ажратилган уйлар олдида турган яп-янги, сўнгги русумдаги автомашиналар кишига ғалати туюлади. Минг қасам ичиб, таниш-билиш, қариндошларининг йиллаб йиққан "пешона тер"ини олиб, ўз нафси йўлида сарфлаб юбориб, қочиб юрганларни кўрганда қалбингизни нафрат эгаллайди.\nБаъзан акси - ишини битириш учун кимгадир пора "тиқиш" дардида пул кўтариб югуриб юрган ҳамюртларимиз аччиғингизни келтиради. Ахир шунақа, ҳужжат қилишга эриниб ёки йўл-йўриғини сўрашга уялиб, пора беришни афзал кўраётган фуқаролар ўзлари гуноҳга бота туриб, яна бир инсонни гуноҳ томон етаклаётганини билишармикан? Ноқонуний ҳатти-ҳаракатлари ортидан жиноий жавобгарликка тортилиши, пора олган амалдорнинг оиласи ҳам қон қақшаб қолиши мумкинлигиничи?\nКоррупция мавзуси, айниқса, "Facebook" ижтимоий тармоғидаги турли гуруҳларда кескин муҳокама қилинади. Муҳокама қилинаётган мавзуда суд ҳукми чиқмасдан олдин одамлар ҳукм чиқариб бўлишади.\nАҳоли ўртасида доимий кузатганим - бу кўпчилигимизнинг ҳужжатлар йиғишга, ўзи дуч келган муаммонинг ҳуқуқий оқибатларини ўрганишга эринчоқлик қилишидир. Кўпчилик "югуриб юргандан кўра" қабилида иш тутишни осон билади. Ишимиз битмай қолса борми? Ҳайрон қолдирадигани, ҳуқуқий билим ёки ҳуқуқий маслаҳат талаб қилинадиган масалада, муаммо омма ўртасига ташланади, ваҳоланки, ижтимоий тармоқларда Адлия вазирлигидан тортиб, туман(шаҳар) адлия бўлимлари, қолаверса, барча ҳуқуқ-тартибот органларининг саҳифалари мавжуд. Ўзбекистон Адвокатлар палатаси ҳамда барча қуйи тузилмаларининг ҳам саҳифалари ва гуруҳлари ишлаб турибди. Бепул ҳуқуқий маслаҳатни "Мадад" ННТ дан ҳам олиш мумкин.\n"Биз коррупция ва манманликни йўқотсак, ҳаммаси яхши бўлади. Коррупция билан ҳеч қачон мақсадимизга эриша олмаймиз", деган эди Президентимиз ўзининг Олий Мажлис палаталарига йўллаган Мурожаатномасида.\nМақоламнинг бошида бежизга ровийлардан ҳикоят келтирмадим. Поранинг суннатда ҳаром қилингани борасида ҳадислар жуда кўп. Улардан бири Расулуллоҳ соллаллоҳу алайҳи ва салламнинг мана бу қарғишларидир: "Пора берувчига ҳам, пора олувчига ҳам Аллоҳнинг лаънати бўлсин!". Яна ул зоти бобаракот: "Пора берувчини ҳам, пора олувчини ҳам, иккови орасида юриб порада воситалик қилувчини ҳам Аллоҳ лаънатласин!", деганлар. Бундай ҳадисларни "ал-Жомеъ ас-сағир"да "лом" ҳарфи бобидан топиш мумкин.\nСирдарё вилоят адлия бошқармаси Ҳуқуқий тарғиботва маърифат бўлими бошлиғи


Аёл эъзозланмаса, давлатда равнақ бўлмайди\n07 март 2021, Тошкент вақти: 20:55\nСаида Кузатувчилар Ўзбекистонда илгари фоҳишалар йиғиладиган масканлар бўлмагани, борлари ҳам яширин фаолият кўрсатгани, исловотхоналар мусулмон аёллари, хусусан, ўзбек қиз-жувонлари билан тўлиб бораётганини эътироф этмоқда.\nГулмира ёш бўлишига қарамай, бир неча йилдан буён Тошкентнинг Шуҳрат кўчасидаги жинсий тижорат бозорида фаолият кўрсатади. Унинг айтишича, бу ердаги фоҳишалар бир марта жинсий алоқа қилиш учун мижоздан 6 мингдан 10 минг сўмгача пул ундиради.\nГулмира бир неча марта мижозлар томонидан зўрлангани, калтаклангани, ҳатто дала-даштларда ёлғиз ташлаб кетилганини маълум қилди. Унинг таъкидлашича, бундай ҳолатлар фоҳишалар ҳаётида тез-тез учраб туради.\nАйрим таҳлилчиларнинг фикрича, фоҳишаларнинг кўпайиб бораётгани замирида иқтисодий қийинчиликлар, шу билан бирга, кишилардаги маънавий қашшоқлик омили ётади.\nУй бекаси Холида Сангинова бу фикрларга қўшилар экан, мамлакатда аёлларга муносабат тўғри шаклланмаганини ҳам илова қилади.\n“Шундай ҳадис борки, давлат қийналган пайтда расулоллоҳдан нима чора кўришни сўрашибди. Пайғамбаримиз уларга бозорга бориб кўришни, у ерда аёл бор-йўқлигини билишни амр этибди. Улар бозорда бир аёл савдо қилаётганини айтганда, расулоллоҳ ўша аёлнинг молини сотиб олишни, токи унинг бозорга чиқиши учун моли қолмаслигини таъкидлабди. Ана ўшанда барака ҳам бўлади, деган экан пайғамбаримиз. Бу ҳадисда аёлларнинг бозорга чиқиши маъқул кўрилмаган”, деди Х.Сангинова.\nУнинг фикрича, аёллар, аввало, ҳукумат томонидан эъзозланиши керак. Аёл эъзозланмас экан, давлат равнақ топмайди.\nЖурналист Сабоҳат Мамарасулова фоҳишабозлик ҳар қандай даврда ҳам мавжуд бўлгани, бу иллатнинг олдини олиш мушкул эканини таъкидлади. Унинг айтишича, фоҳишаларнинг аксарияти ҳаётдаги қийинчилик туфайли шу йўлга кириб қолган.\nМаҳаллий хотин-қизлар қўмитаси вакилларидан бирининг билдиришича, кейинги пайтларда шаҳарда фоҳишалар сони бироз камайган, аммо исловотхоналар сони ортишда давом этмоқда.


Асл адабиёт – ҳаёт мактаби – HURRIYAT\n2 yil oldin Behzod 318\nПрезидентимиз ташаббуси билан ташкил этилган ижод мактаблари адабиёт ва маънавият оламида катта воқеа ва тарихий ҳодиса бўлди. Истеъдодли шоир Ғайрат Мажиднинг “Бунда булбул китоб ўқийди” номли тўплами Ижод мактабларига номлари берилган – Исҳоқхон Тўра Ибрат, Ҳамид Олимжон ва Зулфия, Ибройим Юсупов, Эркин Воҳидов, Абдулла Орипов, Муҳаммад Юсуф каби машҳур ижодкорлар ҳақида ёзилган.\nКитоб меҳр ва завқ билан ўқилади. Қайси бир ижодкор ҳақида ёзмасин, муаллифнинг устозларга бўлган ҳароратли меҳр-муҳаббати ҳар бир сатрда уфуриб, нурланиб туради. Китоб ижод мактабларининг очилганлиги ва фаолияти ҳақида шунчаки ахборот бериш ёки газетачилар ибораси билан айтганда “отклик” учун ёзилмаган. Аксинча, устозлар ижодларини жиддий ўқиб-ўрганиш, мактабларнинг қизғин фаолиятлари билан яқиндан танишиш, ўқув жараёнларида иштирок этиш китобнинг мазмун-моҳиятини янада бойитган.\nАтоқли ва фидойи маърифатпарвар Исҳоқхон Тўра Ибрат ёдгорлик мажмуаси Тўрақўрғон тумани марказида бунёд этилди. Мамлакатимиз раҳбари 2018 йил 2-3 май кунлари Наманган вилоятига ташрифи чоғида ушбу мажмуани бориб кўрди. Бу ерда таълим олаётган ёшлар билан мулоқотда бўлиб, уларга улкан омадлар тилади.\nМактаб-интернатда 160 ўринли ўқув биноси, 140 ўринли тил маркази, 100 ўринли ётоқхона мавжуд бўлиб, асосан 7 та тил: инглиз, немис, француз, рус, араб, корейс, хитой тиллари ўргатилади. Шунингдек, мактабда “Ёш таржимон”, “Гид-экскурсовод”, “Хаттотлик санъати”, “Лирик лаҳзалар”, “Нотиқлик санъати ва саҳна маҳорати” каби тўгараклар фаолият олиб бормоқда.\nИбрат домла дастлаб тарихчи олим сифатида “Тарихи Фарғона”, “Тарихи маданият”, “Меъзон ул-замон” асарларини маҳорат билан ёзди. Бу китоблар ўз-ўзидан дунёга келган эмас. Ибратнинг узоқ изланишлари, дунё ва айниқса, Шарқ тарихини пухта ўқиб, ўрганганлиги самарасидир. Шунингдек, унинг “Луғати сита ал-сина” (“Олти тилли луғат”), “Жомеъ ул-хутут” (“Ёзувлар мажмуаси”) асарлари ҳануз тилшунослигимиз учун қизиқарли ва фойдали манбалардан ҳисобланади. Ибрат домланинг яна бир ибратли фаолияти: 1908 йил Оренбургдан литографик жиҳозлар, ускуналар тўпламини олиб келади ва “Матбааи Исҳоқия” босмахонасига асос солади. Шунингдек, “Туркистон вилояти газети”, “Садои Туркистон”, “Садои Фарғона” матбуот нашрларида мунтазам асарлари, мақолалари босилиб турган. Ўзи ёзган шеърларни жамлаб, уни “Девони Ибрат” деб атаган.\nМиллатни дунёнинг илғор халқлари сафида кўришни истаган маърифатпарвар Исҳоқхон Тўра Ибрат охир-оқибат қатағон қурбонига айланди. Мустақиллик туфайли бу улуғ зотнинг муборак номи тикланди. Унинг номидаги мактаб эса ана шу ҳақиқатнинг ёрқин намунасидир…\nПрезидентимизнинг 2017 йил 27 апрелда Жиззах вилоятига қилган ташрифи чоғида берган таклифлари асосида машҳур ижодкорлар Ҳамид Олимжон ва Зулфия адабий меросини кенг тарғиб қилиш ва чуқур ўрганиш, ёшларни уларнинг умрбоқий асарлари билан таништириш мақсадида Жиззах шаҳрида Ҳамид Олимжон ва Зулфия хиёбони, улар номи билан аталувчи мактаб-интернат ташкил этилди. Она тили ва адабиёти фанини чуқурлаштириб ўқитишга ихтисослаштирилган ушбу ижод мактабида ёш истеъдодлар адабиёт сирларини катта қизиқиш билан ўрганмоқдалар.\nКитобдан ўрин олган “Ҳамид Олимжон мўъжизаси”, “Сени куйлайман, ҳаёт!” мақолаларида муаллиф Ҳамид Олимжон ва Зулфия ижоди, уларнинг гўзал ва бетакрор шеърияти ҳақида ибратли фикр-мулоҳазаларни ёзган. Шу ўринда китоб муаллифи Ҳамид Олимжон ижодини кўп биладими ёки Зулфия ижодиними, деган саволга жавоб тополмай қийналасиз. Ғайрат Мажид ҳар икки устоз ижодларини нафақат ижодкор, балки адабиётшунос каби ҳам чуқур таҳлил қилган.\nЎзбекистон Қаҳрамони, Ўзбекистон ва Қорақалпоғистон халқ шоири Ибройим Юсупов ижод мактаби эса қорақалпоғистонликларнинг маънавий-маърифий ва адабий ҳаётида катта воқеа бўлди. Президентимиз таклифи билан Нукус шаҳрида бунёд этилган, қорақалпоқ тили ва адабиёти фанини чуқур ўрганишга ихтисослаштирилган мактаб-интернат 216 нафар ўқувчига мўлжалланган бўлиб, ҳозир бу мактабда 280 нафар ўқувчи билим олаётир. Уларга 34 нафар нуфузли устозлар таълим бераяпти. Китоб муаллифи “Саҳро булбулининг наволари” мақоласида Ибройим Юсуповнинг ижод олами ҳақида меҳр билан ёзган. Мақола шоирнинг халқ қалбидан жой олган “Эсар Жайҳун шамоллари” шеъри билан бошлангани ва бу шеърни машҳур санъаткор Отажон Худойшукуров юксак маҳорат билан ижро этгани эътироф этилган. Менга қолса, ушбу шеър ва қўшиқни буюк Амударё ҳақидаги мадҳия, дегим келади. Биргина ушбу шеърда Ибройим Юсуповнинг юрагидаги Ватанни кўриш мумкин. Айни пайтда Отажон Худойшукуровнинг Амудай кенг ва бепоён қалби, бетакрор ижроси намоён бўлади. Бу қўшиқ икки истеъдод — яратган тенгсиз мўъжиза.\nМақолада шоирнинг бир шеъридан шундай ноёб мисралар келтирилган:\nБир ёним сув, бир ёним чўл бўлмаса,\nЖаннат қуриб берсанг-да мен бормайман.\nГул ҳам явшан иси анқиб турмаса,\nУ ерда мен қорақалпоқ бўлмайман.\nБу ўтли мисраларда халқ табиати, характери, турмуш тарзининг бетакрор манзаралари чизилган. Хуллас, Ибройим Юсуповнинг ҳар бир шеърида, асарларида Қорақалпоғистон ва қорақалпоқ миллати қувончу дардлари уфуриб туради.\nҒайрат Мажиднинг Ўзбекистон Қаҳрамонлари, халқ шоирлари, буюк устозларимиз — Эркин Воҳидов ва Абдулла Орипов ҳақида ҳақиқий шогирдлик меҳр-муҳаббати билан ёзганлигини алоҳида эътироф этиш жоиз.\nПрезидентимизнинг таклифи ва кўрсатмаси билан Марғилон шаҳрида Эркин Воҳидов номидаги ижтимоий фанлар йўналишидаги истеъдодли ёшлар мактаб-интернати, Қарши шаҳрида Абдулла Орипов номидаги она тили ва адабиёти фанини чуқурлаштириб ўқитишга ихтисослаштирилган мактаб-интернати ташкил этилди. Муаллиф “Яна бир муҳташам мактаб сабоқлари” мақоласида устоз Эркин Воҳидовнинг қуйидаги доно фикрларини келтиради: “Яхши ният билан қўлга қалам олдим. Кўрганларим сиз ёшларга ибрат бўлсин, мен қоқилган тошларга сиз қоқилманг, дейман. Биз бош урган баланд деворларни, биз тўрт букилиб кирган паст эшикларни сиз кўрманг. Ўзга олам, ўзга даврон, озод ва обод Ватан сизники. Йўлингиз ойдин бўлсин”.\n“Муҳтарам устозим — дорилфунуним” мақоласида устоз Абдулла Ориповнинг ушбу сабоқларини ёзган: “Абдулла ака ҳар доим: — Мен умр бўйи шу она халқим, шу она Ватаним деб яшадим, ўзимни, тақдиримни бир лаҳза бўлсин ундан айро тасаввур этмаганман, — деб айтарди.”\nҲали қанча-қанча авлодлар Навоий, Бобур, Бердақ, Қодирий, Чўлпон, Ҳамид Олимжондан сабоқ олганлари каби Эркин Воҳидов, Абдулла Орипов ижодий меросидан ҳам бебаҳо сабоқлар олишига ишонамиз.\nКитоб саҳифаларида икки улуғ инсон, икки улуғ шоир ҳақидаги мақолаларни қизиқиш билан ўқирканман, беихтиёр 2016 йилнинг бошланишида бўлган бир унутилмас воқеа ёдимга тушди. Ўшанда “Ўзбекистон” НМИУда ишлар эдим. Абдулла Ориповнинг Америкада даволаниш даврида ёзган “Эверест ва уммон” шеърлар китобини, “То қуёш сочгайки нур”. Эркин Воҳидов ҳаёти ва ижоди замондошлари нигоҳида” деб номланган китобни чоп этишга тайёрлаб, босмахонага туширган эдик. Ўша пайтда катта ҳаётдан бир четга суриб қўйилган икки устозни янги йил кунлари хурсанд қилайлик деб, ҳар бирларининг китобларидан икки донадан чиқариб, нашриётга келган шоир укам Ғайрат Мажид билан дастлаб Абдулла Ориповнинг уйларига бориб янги китобининг илк нусхаларини топшириб, дуоларини олдик. Устоз китобларни қўлларига олиб, бениҳоя хурсанд бўлдилар. Сўнг ҳукуматнинг 1-стационар шифохонасида даволанаётган Эркин Воҳидовни зиёрат қилиб, у кишига ҳам янги китобни топширдик. Эркин аканинг худди боладек севиниб кетганлари ҳамон кўз олдимда. Палатада ўғиллари Хуршиджон ҳам бор экан. Гўё устоз шу лаҳзадаёқ соғайиб кетгандек эди… Шу куни икки улуғ адибнинг дуоларини олдик. Бу ноёб дуоларни гавҳардек қалбларимизда асраб келяпмиз. Илоё, ана шу буюк зотларнинг охиратлари обод бўлсин!\n2017 йил 2 июнда Президентимизнинг Андижон вилоятига ташрифи чоғида Ўзбекистон халқ шоири Муҳаммад Юсуф ижод мактабини ташкил этиш ҳақидаги таклифи амалга ошди. Китобдан ўрин олган “Андижон томонларда…”, “Меҳр қолур, муҳаббат қолур” мақолаларида Муҳаммад Юсуф ва унинг номи билан аталаётган ижод мактаби фаолияти ҳақида ҳам батафсил ҳикоя қилинади. Муаллиф шоирга шундай баҳо беради: “Муҳаммад Юсуф чин маънода Ватан, халқ ва истиқлол куйчисидир”.\nМуаллиф китоб сўнггида шундай хулосага келади: “Хизмат сафари билан мен барча ижод мактабларида бўлдим. У ерда таълим олаётган ёшлар билан суҳбатлашдим. Устоз-ўқитувчилар билан биргаликда маҳорат сабоқлари ўтдик. Шу сафарлар давомида мени ҳайратлантирган, қалбимга умид бераолган жуда кўп истеъдодли ижодкор ёшларни кўрдим. Тан олиб айтишим керак, ижод мактаблари қандай улуғ ғоя меваси эканлигини янаям теран англадим…”\nКитоб сўнггида ижод-мактабларида таълим олаётган ўқувчиларнинг ижодларидан намуналар берилгани унинг мазмунини янада бойитган.\nҒайратжон! Китобингизни мазза қилиб ўқидим. Табриклайман. Китобни устозларга бўлган чексиз ҳурмат, катта қалб, самимий ҳарорат билан ёзибсиз. Улуғ зотларнинг руҳларини шод қилибсиз. Ёзиш жараёнида танлаган услубингиз ҳам ўзини оқлаган. Ижод мактаблари фаолияти адабиётимизнинг келажаги ёруғ ва буюк бўлишини кўрсатиб турибди. Ушбу мавзудаги шеърингизда ёзилгандек: “Асл адабиёт — ҳаёт мактаби”.\nNext Энг яқин … олис йўл (Ҳикоя)


Келишилган ўйинлар? Энди аниқ фактсиз ҳам...\n08.01.2019 12:15 0 326\nБугун ЎзПФЛ жамоаларига жиддий хат юборилади. Келишилган ўйинларга қарши кураш масаласи 2019 йилда катта мавзу бўлади. Бу ҳақда ПФЛ ходими Диёр Имомхўжаев ўзининг телеграмдаги каналида ёзди.\nУнинг айтишича, энди аниқ бир фактсиз ҳам ПФЛ ишни прокуратурага оширади. Бирор-бир футбол клуби камида учта ўйинда гумон қилинганининг ўзиёқ ПФЛ учун етарли. «Қолганини шундай ишларни очишга ақли етадиган органларимиз қойил қилади, деб умид қиламиз», деб ёзади Диёр Имомхўжаев.\nШунингдек, у клубларга ПФЛ томонидан юборилган хатларни ОАВ учун яришинча бериб турадиганларни ҳам огоҳлантирган: «Уч киши билган нарса энди сир эмас, дермиди. Бу мавзуда халқ ўз «қаҳрамонлари»ни билса ҳам зарар қилмайди. Улар кўзларини яхшилаб очишсин, энди раҳм-шафқат бўлмайди».\n«Футбол ичидаги айримлар топаётган юз миллионларига ҳам қаноат қилмай, ўйинларни сотишдан қўшимча даромад кўраётгани учун ҳам давлат уларга нисбатан имтиёзларни камайтириб боришига қарши эмасман. Яхши футболчи Япония, Хитой, Корея, Малайзия, БАА ёки Россияга кетиб ҳам оиласини боқаверади. Ўз қаричидан баландроқ сакрай олмайдигани эса меҳнати эвазига мухлис чорласин, мухлис орқали даромад қилсин. Текинтомоқлик бизни олиб келган нуқта ҳозирча шу», — дейди ПФЛ ходими.\nПФЛ Диёр Имомхўжаев Келишилган ўйинлар


2016 йил -“Соғлом она ва cоғлом бола” йили\nОпубликовано: 21.12.2015 14:14 | Печать | E-mail\nЎзига хос тараққиёт йўлини танлаган Ўзбекистонда ҳар йили ижтимоий-иқтисодий ва маданий соҳаларнинг барчасига алоҳида эътибор қаратилиб, жуда катта ислоҳотлар амалга оширилмоқда. Хусусан, юртимиздаги барча оилаларнинг ижтимоий ҳаётини, яшаш шароитни яхшилаш мақсадида биз учун муқаддас бўлган оилага янада кўпроқ эътибор қаратилмоқда.\nЎтган йилларда айни шу соҳаларни ривожлантиришга, ҳар тарафлама ислоҳотлар ўтказишга катта аҳамият берилди. Маҳалла фуқаролар йиғинининг иш фаолияти тубдан янгиланди. Нафақат шаҳар марказларида, балки юртимизнинг чекка-чекка ҳудудларида ҳам замонавий жиҳозлар билан таъминланган, қулай шароитларга эга бўлган намунали уйлар барпо этилиб, турли чегирмалар асосида ёш оилаларга фойдаланишга топширилди. Халқ таълими соҳаси, болалар спортини ривожлантиришда эътиборга молик ишлар амалга оширилди.\nМустақиллик йилларида юртимизда ҳар бир кириб келаётган йилга муносиб ном бериш гўзал анъанага айланган. Бу орқали бутун бир йил давомида амалга оширилиши зарур бўлган ишлар режалаштирилади ва самарали тарзда амалга оширилади. Муҳтарам Президентимиз тамонидан жорий этилган бу ислоҳот замирида давлатимиз ва жамиятимиз учун улкан манфаатлар бор.\nЯнги кириб келаётган йилда ҳам бу хайрли анъанани давом эттирган ҳолда 2016 йил юртбошимиз томонидан “Соғлом она ва cоғлом бола” йили деб эълон қилинди. Ҳа, ёш авлодни маънан етук ва баркамол қилиб тарбиялаш билан бир қаторда, жисмонан соғлом ҳолда вояга етишлари учун ҳар бир шаҳар ва қишлоқ марказларида оилавий поликлиника ва қишлоқ врачлик пунктлари қурилиб, энг замонавий тиббий жиҳозлар билан таъминланди. Бундай масканларда аҳолига малакали тиббий ёрдам кўрсатилмода.\nАйниқса, ёш оилаларга алоҳида эътибор билан қаралмоқда. Хусусан, бўлажак оналар доимо уларнинг назорати ва ғамхўрлиги остида кўз қувончлари бўлмиш жажжи чақалоқларни дунёга келтирмодалар.Чунки соғлом онадан соғлом фарзандлар дунёга келади. Фарзандлари соғлом юртнинг эса келажаги буюкдир.


Ниҳоят, Xiaomi атиги 300 долларлик Pocophone F1 флагманини тақдим этди! (видео) - Terabayt.Uz\nНиҳоят, Xiaomi атиги 300 долларлик Pocophone F1 флагманини тақдим этди! (видео)\nТахминан икки ойдан бери интернетда Xiaomi’нинг янги бренд остидаги смартфони ҳақида хабарлар кезиб юрибди. Унинг деярли барча хусусиятлари маълум бўлган, «жонли» сурат ва видеолари ҳам тарқалган.\nЎҚИНГ: Xiaomi’нинг ҳамёнбоп Pocophone F1 флагмани Geekbench’да OnePlus 6, Mi 8 ва Galaxy S9+’ларни ортда қолдирди!\nЎзи ваъда қилганидек, «хитойча Apple» бугун Pocophone F1 русумли ўша смартфонини расман намойиш этди. Мазкур девайс 27 августдаёқ Жакарта, Гонконг ҳамда Парижда бирйўла савдога чиқарилади. Яқин орада бу флагман бошқа мамлакатлар бозорларига ҳам тақдим этилади, зеро, Xiaomi уни бутун жаҳондаги истеъмолчилар учун чиқарганини таъкидлаган.\nXiaomi Pocophone F1 якка кристалли Snapdragon 845 процессори, 6/8 ГБ тезкор ҳамда 64/128/256 ГБ доимий хотира билан таъминланган. Унинг нархи 300 доллардан бошланади; яъни мазкур гаджет илғор Snapdragon 845 чипига эга энг ҳамёнбоп смартфондир. Унинг юқори талқини эса 415 долларга нархланган.\nИшлаб чиқувчининг ўзи Pocophone F1 смартфонини «Master of Speed» – «Тезкорлик устаси» дея даъво қилмоқда. Иссиқлик ўтказувчи найчалар орқали совитиш тизими мазкур флагманнинг узоқ муддатда оғир юмушлар бажарганда ҳам қизиб кетмаслигини таъминлайди.\nУшбу флагманнинг суюқ кристалли дисплейи диагоналига 6,18 дюймга тенг, пикселлар сиғими эса 2246х1080 нуқтани ташкил этади. Экраннинг тепа қисмидаги «ўйиқ»да олд камера ҳамда фойдаланувчининг юзини таниш тизими ўрин олган.\nPocophone F1 асосий камераси қўшалоқ: 12 мегапикселли Sony IMX363 сенсори ҳамда 5 мегапикселли қўшимча датчикни ўз ичига олади. Диафрагмаси f/1,9’га тенг. Олд камера ҳам селфи ишқибозларига қўл келади: 20 мегапикселли, f/2,0 диафрагмали датчик.\nPocophone F1’нинг «қувват тоши» – 4000 мА/соат ток сиғимига эга аккумулятор бўлиб, у 18 ваттлик тезкор қувватлаш технологиясига эга. Quick Charge 3.0 қувватлаш ускунаси ҳам смартфон жамланмасининг ўзида мавжуд.\nУшбу смартфон стерео овоз янгратиш учун иккита динамик билан жиҳозланган. Шунингдек, у катта юк билан ишлаганда қизиб кетишдан сақловчи LiquidCool Technology тизими билан ҳам таъминланган.\nМазкур смартфонга Android Oreo операцион тизим талқинига асосланган MIUI 9.6 прошивкаси ўрнатилган. Xiaomi уни яқин орада Android 9 Pie базасидаги MIUI 10 прошивкасигача янгилашни ваъда қиляпти. Мана, қуйидаги видеолавҳада унинг ишлаши намойиш этилган:\nXiaomi бу флагманини Graphite Black, Steel Blue ҳамда Rosso Red деб номланувчи ранглардаги корпусларда ишлаб чиқармоқда. Шунингдек, Armored Edition деб аталувчи махсус талқин ҳам бўлиб, у 8/256 ГБ хотирали версияда, 430 доллар нархида тақдим этилади.\nХитойнинг ўзида Pocophone F1 савдоси 29 августдан бошланади. 27 августда эса унинг Европадаги нархи маълум қилинади. Бу борадаги янгиликларни биз билан бирга кузатинг.\nЎҚИНГ: 22 августда тақдим этиладиган Xiaomi Pocophone F1’ни ҳозирданоқ OLX онлайн бозоридан олиш мумкин! (+видео)\n#Xiaomi #Android смартфон #хабарлар #Xiaomi Pocophone F1


АҚШ Буюк Британияга 1 млрд долларлик ҳарбий зирхли машиналар етказиб беради\n16:40 / 11.07.2017\nАҚШ давлат департаменти Буюк Британияга жами қиймати 1 млрд долларлик 2747 дона JLTV (Joint Light Tactical Vehicle) йўлтанламасларини сотиш келишувини маъқуллади. АҚШ мудофаа вазирлиги ҳузуридаги хавфсизлик соҳасида ҳамкорлик бўйича агентлик шу ҳақда маълум қилди.\nБу ҳақдаги ахборот Конгрессга тақдим этилган. Эндиликда АҚШ парламенти мазкур битимни бир ой мобайнида ўрганиб, хулосасини бериши керак. Қонун чиқарувчилар томонидан ҳеч қандай эътироз бўлмаса, келишув тасдиқланган ҳисобланади.\n"Дастлабки ҳисоб-китобларга кўра, келишув қиймати 1,035 млрд доллардир", - дея аниқлик киритган Пентагоннинг хорижий мамлакатларга қурол-яроғлар сотиш бўлими вакили. Унинг сўзларига кўра, Oshkosh Defence компанияси томонидан ишлаб чиқарилувчи зирхли йўлтанламас машиналар турли жиҳозланган кўринишда, Буюк Британия армиясига етказиб бериш режалаштирилган. Улардан Арктикада ҳам фойдаланиш мумкин бўлади.\n"Бу Қўшма Штатларнинг ташқи сиёсатига мос келади ва НАТО бўйича иттифоқдошига ўз хавфсизлигини мустаҳкамлашга ёрдам беради, - дея таъкидланади агентлик хабарида".\nJLTV йўлтанламаслари Америка ҚКлари учун AM General компанияси томонидан ишлаб чиқилган Humvee ҳарбий йўлтанламаслари ўрнини эгаллаган. 2015 йил августида Oshkosh корпорацияси Пентагон эҳтиёжлари учун енгил зирхли машиналар етказиб бериш бўйича тендерда ғолиб бўлган эди.\nАҚШ Буюк Британия


Бандлик ва меҳнат муносабатлари вазирлиги “Adiba travel and work” ва “Good Work” хусусий бандлик агентликларига берилган лицензияни бекор қилди.\nВазирлик хабарига кўра, ушбу икки ХБАга Ўзбекистондан ташқарида иш излаётган шахсларни ишга жойлаштириш учун берилган лицензиялар 13-14 октябрь кунлари, уларнинг ўз аризаларига биноан бекор қилинган.\n“Good Work” ХБАнинг лицензияси шу йил март ойида вақтинча – 10 иш кунига тўхтатиб қўйилган эди. Бунга агентлик устидан шикоят аризалари келиб тушгани сабаб бўлганди.\nШу тариқа, Ўзбекистонда сўнгги 18 ой ичида лицензияси бекор қилинган хусусий бандлик агентликлари сони 50тага етди. ХБАлар реестрига жами 103та агентлик киритилган бўлиб, айни пайтда улардан 25таси лицензияга эга.\nАвгуст ойида маълум қилингандики, лицензияси бекор қилинган ХБАлардан 21таси “фаолиятини ташкил қила олмай, лицензиясини топширган”, 11таси эса қонунчиликни турли шаклда бузган.\nМаълумот учун, Ўзбекистонда хусусий бандлик агентликлари фаолиятига бундан икки йил олдин – 2018 йил 15 октябрда қабул қилинган қонун асосида рухсат берилганди. 2020 йил августида бу қонунга тузатишлар киритилди.\nИкки йил ичида ўнга яқин (эҳтимол ўндан ортиқ) хусусий бандлик агентликлари минглаб фуқароларни чув тушириб, улардан йиғилган миллиардлаб маблағларни ўзлаштириб юборди. Жабрланувчи фуқаролар муаммога ҳукумат эътиборини тортиш учун бир неча марта митинглар ўтказди. Айрим ХБАлар иши бўйича суд ҳукмлари чиққан, қатор жиноят ишларини кўриш турли босқичларда давом этмоқда.


Нуриддин домла Холиқназаров: Энг жирканч иллат — KUKALDOSH.UZ\n16.01.2021 / - Мақолалар\nДунё тарихига теран назар ташласак, ҳар қандай кўнгилсиз воқеа-ҳодиса замирида, албатта, фитналар уюштирилганига гувоҳ бўламиз. Одам алайҳиссалом давридан то Расули акрам соллаллоҳу алайҳи ва саллам замонларигача, саодат асридан бугунги кунгача кузатилган ҳар қандай уруш, қирғинбарот жанглар, қонли тўқнашувларга фитналар сабаб бўлганини ҳеч ким инкор эта олмайди.\nҲазрати Умар ва ҳазрати Усмон розияллоҳу анҳумонинг шаҳид этилиши, ҳазрати Али ва Муовия розияллоҳу анҳумо ўртасидаги келишмовчиликлар ва ундан кейинги асрларда содир бўлган машъум ҳодисаларда ҳалок бўлганларни ҳеч иккиланмай фитналар қурбони бўлишган, дейиш мумкин.\nШу боис Аллоҳ таоло Қуръони каримда: «Фитна қотилликдан ҳам ашаддийроқдир», деб марҳамат қилган (Бақара сураси, 191-оят). Тинч, осуда ҳаёт кечириб турган одамлар орасидан ҳаловат ва тинчлик кўтарилишига сабаб бўладиган ҳар қандай фитна ҳаракатлари аслида одамларнинг қонини тўкишдан ҳам оғир, ёмон оқибатларга олиб келадиган гуноҳ эканини асло унутмаслик зарур.\nИфк ҳодисасини олайлик. Пайғамбаримиз алайҳиссаломнинг суюкли аёллари Ойша онамиз розияллоҳу анҳога мунофиқлар фитна уюштирдилар. Уларнинг фитнасига баъзи содда мусулмонлар ҳам қўшилиб қолишди. Аллоҳ таоло Нур сурасининг 11–22-оятларини нозил қиилиб, мўминларнинг онаси Ойша розияллоҳу анҳонинг покдомон эканликларини илоҳий ваҳий билан тасдиқлади. Фитна юштирган Убай ибн Салул бошчилигидаги мунофиқлар разил бўлиб қолишди.\nОламлар сарварининг жуфти ҳалолларига туҳмат қилган мунофиқларга қиёматгача лаънат ёғилади. Охиратда эса уларга аламли азоб борлигини Аллоҳ таоло Нур сурасининг 11-оятида: «Албатта, (бу) бўҳтонни (вужудга) келтирган кимсалар ўзларингиздан бўлмиш бир тўда кимсалардир. Уни (бўҳтонни) сизлар ўзларингиз учун ёмонлик деб ўйламангиз, балки у сизлар учун яхшидир. Улардан (бўҳтончилардан) ҳар бир киши учун ўзи орттирган гуноҳ (жазоси) бордир. Уларнинг орасидаги (гуноҳнинг) каттасини кўтарган кимса (Абдуллоҳ ибн Убай) учун эса улкан жазо (жаҳаннам) бордир».\nҲадиси шарифларда ҳам фитна қаттиқ ва қатъий қораланади. Абу Ҳурайра розияллоҳу анҳудан ривоят қилинади. Расулуллоҳ соллаллоҳу алайҳи ва саллам бундай марҳамат қилганлар: “Яқин орада фитналар бўлади. Ўша чоғда ўтириб олган одам тик тургандан яхшироқдир. Ўрнида жим тик турган эса, юраётган одамдан яхшироқдир. Яёв юрган эса, тез-тез юраётган одамдан яхшироқдир. Ким ўша фитналарга эътибор берса, уни фитна ўзига тортиб олади. Кимки қутулишга жой топса, ўша жойда фитнадан ҳимоялансин” (Имом Бухорий ва Имом Муслим ривояти).\nУшбу муборак ҳадисда Набий алайҳиссалом киноя билан ҳам фитнага аралашиб қолишдан қаттиқ қайтармоқдалар. “Тик турган одам билан ўтирган одам” деганда, фитнага қизиқиб турган одам билан унга эътибор қилмаган одам назарда тутилмоқда. Демак, фитначилар ҳақида қизиқишдан кўра, уларга асло эътибор қилмаслик зарур.\n“Ўрнида жим тик турган одам билан юраётган одамдан” мурод эса, фитнага қизиқиб турган ва фитнага қўшилиш учун ҳаракатга тушганлардир. Демак, фитнага қўшилиш учун ҳаракатга тушгандан, унга қўшилмай, шунчаки қизиққан дурустроқ саналмоқда. Яёв юрган одам билан тез-тез юраётган одамдан мурод эса, фитна сари тез ҳаракат қилаётганлардан кўра, суст ҳаракат қилаётганлар Аллоҳнинг наздида сал тузукроқ одам, демакдир.\nБу иллат жамиятда илдиз отар экан, унга аралашган одам дарҳол чиқиб кетиши қийин. Чунки фитна одатда жозибали бўлади, унга қизиққанларни дарров ўзига жалб қилади. Мўмин киши ҳар қандай оғир бўлмасин, фитнадан қочиши шарт.\nИмом Зайнуддин Биргавий раҳимаҳуллоҳ “Тариқат ул-Муҳаммадия” асарида исломий одоб-ахлоқ, хусусан, қалб хасталиклари борасида сўз юритар экан, қирқ саккизинчи ўринда “Фитна” ҳақида алоҳида тўхталиб, жумладан. Бундай деган: “Маънавий иллатлардан яна бири фитначиликдир. Фитна деб одамларни изтироб, ихтилоф, машаққат ва балога гирифтор қилишга айтилади. Масалан, халқни давлатга қарши чиқишга тарғиб қилиш, ваъз айтишда тингловчиларнинг савиясини ҳисобга олмасдан тушунмовчилик келтириб чиқарувчи мураккаб тилда гапириш каби ҳолатлар умуммаънода фитнага мисол бўлади. Шунингдек, китоб мутолаа қилишда эҳтиётсизлик қилиб, тушуниб-тушунмасдан оммага нотўғри тушунча бериб қўйиш ҳам фитна дейилади”.\nБугун фитналар шу қадар чуқур илдиз отяптики, бундай ҳолатда мўмин-мусулмон киши зийрак ва ҳушёр бўлиши қатъий талаб этилади. Ижтимоий тармоқларда, интернет сайтларида тирноқ остидан кир қидиришни “касб қилиб олган” касларнинг динимизга, Ватанимизга тош отишлари Ойша онамизга фитна уюштирганларникидан кам эмас.\nШундай экан, бугун ўзи мўмин ҳисоблаган, шу азиз диёрнинг фуқароси бўлган киши ҳар қандай фитнага дуч келса, аввало, мазкур ояти карима ва ҳадиси шарифга мурожаат қилиши, ақл билан иш тутиши зарур.\nБуюк Парвардигоримиз барчамизни фитналардан асрасин!\nРасулуллоҳ соллаллоҳу алайҳи васаллам тановул қилган таомлар (2-қисм)\nРамазон ҳайити фазилати


Эстрада юлдузлари назорат остида бўлади!\n"Ўзбекнаво" виртуал қабулхонани ишга туширди\n14:07 15.12.2016 (Янгиланган 14:25 15.12.2016)\nКўплаб давлат идоралари қаторида ўзбек эстрада бирлашмаси - "Ўзбекнаво"нинг ҳам виртуал қабулхонаси ишга туширилди\nТОШКЕНТ, 15 дек — Sputnik. "Ўзбекнаво" эстрада бирлашмаси бош директори Ўктамов Фарҳод Жўраевичнинг виртуал қабулхонаси ишга тушди. У qabulxona.uzbeknavo.uz электрон манзилида жойлашган.\nЎзбек эстрадасига назар: замонавий қўшиқлар ҳақида луқмалар\n"Сизда ҳал этилмаган масалалар, муаммолар, ариза, шикоят ёки таклифлар борми? "Ўзбекнаво" эстрада бирлашмаси бош директорига мурожаат қилишингиз мумкин", — дейилган сайтда.\nХабарда айтилишича, мурожаат қилувчилар ўз савол, шикоят ва таклифларни "Ўзбекнаво" эстрада бирлашмаси Бош директори номига +99871 234-24-28, +99871 234-52-90 телефон рақами орқали боғланиб, билдиришлари мумкин.\nВиртуал қабулхонада ҳар бир мурожаат қилувчи ўз аризаси мақомини текшириб кўриши мумкин.\nшикоят, қўшиқчилар, артистлар, Ўзбекнаво, виртуал қабулхона, ариза\n13:36 22.10.2020 (Янгиланган 13:37 22.10.2020)\nТОШКЕНТ, 22 окт — Sputnik. Олимлар Хэллоуин арафасида энг қўрқинчли фильмни аниқлашди.\n“Forbes” журнали ўз сайтида маълум қилишича, бунинг учун Британиянинг “BroadbandChoices” компанияси мутахассислари кинотомошабинларининг юрак уришини ўлчашган.\nРоссия кинокомпанияси Ўзбекистонда саргузашт-фантазия фильмини суратга олади\nТадқиқотда 2020 йил 15 сентябридан 30 сентябригача ўтказилган. Унда турли ёшдаги 50 киши иштирок этган. Олимлар фильмдаги хотиржам ва қўрқинчли саҳналар вақтида томошабинларнинг юрак уриши тезлашинини назорат қилишган.\nТадқиқот якунларига кўра “Синистер” (“Sinister”, 2012) фильми энг қўрқинчли деб топилган. Бу фильмни томоша қилиш вақтида томошабинлар юрак уриши дақиқасига 86 марта урган. Бу одатдагига қараганда 32 фоизга кўп дегани (дақиқасига 65 марта). Шу билан бирга фильмнинг энг қўрқинчи саҳнасида томошабинлар шунчалик қўрқиб кетишганки, уларнинг юрак уриши дақиқасига 131 мартагача ошиб кетган.\n“BroadbandChoices” талқинига кўра энг хоррор фильм бешлигига қуйидагилар киритилган: “Маккор” (“Insidious”, 2010), “Тавба” (“The Conjuring”, 2013), “Реинкарнация” (Hereditary, 2018) ва “Ғалати ҳодисалар” ("Paranormal Activity", 2007).


Янги қарор кимнинг манфаатларини кўзлайди?\n01 март 2021, Тошкент вақти: 12:54\nсентябр 24, 2004\nЎзбекистон Вазирлар Маҳкамасининг 399-қарорига кўра, 2004 йил 15 сентябрдан бошлаб мамлакатга вақтинчалик фойдаланиш учун олиб кириладиган импорт товарлар ва транспорт воситаларига ойлик бож тўлови жорий этилди.\nҚарорда бу тўлов ҳар ойда товар ёки транспорт қийматининг 5 фоизи миқдорида бўлиши белгиланган. Товар ёки транспортга икки йил давомида тўлов тўлангандан сўнг улар мамлакатда эркин сотувга қўйилиши мумкин.\nДавлат божхона қўмитаси вакили Шуҳрат Раҳмедовнинг таъкидлашича, бу қарорнинг қабул қилинишига бир қанча сабаблар бор. Шундай сабаблардан бири сўнгги вақтларда шахсий эҳтиёжи учун вақтинчалик фойдаланиш мақсадида олиб кирилаётган товарлар кўпайиб кетганидир.\nҚарорда белгиланишича, Ўзбекистонда фаолият кўрсатаётган дипломатик ваколатхоналар ва консуллик хизматлари фойдаланадиган товарлар тўловдан озод этилади.\n“Озодлик” мухбири мазкур қарор бевосита тегишли бўлган кишилар билан суҳбатлашди.\nСуҳбатдош Гулсара Тойжонованинг сўзларига қараганда, қўшни давлатларда, жумладан, Қозоғистонда автомобиллар Ўзбекистондагидан 30-50 фоиз арзон. У ерда автомобилларни расмийлаштириш ҳам арзон ва қулай. Шу боис, ўзбекистонликлар қўшни мамлакатдан автомобиль сотиб олишга ҳаракат қилади. Бироқ машинани олиб ўтишда божхона тўлови жуда қиммат. Шунинг учун кишилар автомобилни вақтинчалик фойдаланиш тўғрисида ҳужжат тўғрилаб, Ўзбекистонга олиб киради.\nЎзбекистонлик автомобиль ишқибозларидан бирининг таъкидлашича, Қозоғистонда ишлаётган ўзбек тадбиркорлар у ердаги мавжуд имтиёзлардан фойдаланиб, қўшни давлатдан уй ва машина харид қилиш имконияти катта. Улар кейинчалик ўз машинасини Ўзбекистонга олиб киришга ҳаракат қилади.\n“Яна бир жиҳати шуки, Ўзбекистонда, масалан, “Тико” русумли автомобиль харид қилинадиган пулга Қозоғистондан хорижий русумдаги, дейлик, “Мерседес” ёки “Ауди” автомобили сотиб олиш мумкин. Ўзбекистонда ишлаб чиқарилаётган автомобиллар мамлакатнинг ўзидан кўра хорижда 1-1,5 минг доллар арзонроқ. Фикримча, бизда машиналарнинг нархи жиноий йўллар билан сунъий равишда қиматлаштирилган. Бундан манфаатдор бўлган раҳбарлар борлиги кўриниб турибди. Айни шу раҳбарлар Вазирлар Маҳкамасининг янги қарори қабул қилинишига эришган. Улар мамлакатда автомобиль нархининг сунъий равишда оширилгани фош бўлишининг олдини олишга интилмоқда. Чунки Ўзбекистонда саккиз йилдан буён автомобиль ишлаб чиқарилаётганига қарамай, уларнинг баҳоси пасаяй демайди”, дейди автомобиль ишқибози.\nУнинг фикрича, ушбу қарорнинг қабул қилинишидан асосий мақсад қўшни давлатлардан автомобиллар кириб келишини чеклаб, шу тариқа машина нархи сунъий оширилишидан фойда кўраётган ноқонуний монополистик гуруҳларнинг манфаатларини ҳимоя қилишдир.